Habit Terbaik Patut Ada Setiap Kali Anda Beli Produk Skincare, Fahami Istilah Tertulis Di ‘Ingredients’ Produk

Berapa ramai dia antara anda yang apabila pergi ke rak skincare di drugstore dan nampak produk-produk yang dilabel sebagai “hypoallergenic” atau “dermatologically tested” atau “clinically tested” tapi masih keliru dengan label-label itu semua?

Terlalu banyak beauty jargon yang wujud pada produk-produk skincare tapi terlalu sikit antara kita yang beitul-beitul faham apa maksud sebenar perkataan fancy yang ada pada packaging produk. Tak dinafikan sebenarnya memang amat penting unituk anda semak label pada packaging produk terlebih susudahulu sebelum membelinya supaya anda dapat beli produk yang tepat.

Bukan saja label boleh beritahu anda apa produknya (pelembap, serum, krim mata) dan unituk siapa ia dirumuskan (anti-penuaan, kulit kering, acne-prone), label juga boleh berikan anda lebih banyak gambaran mengenai bagaimana formula iitu dihasilkan dan jika ia adalah mesra alam, organik, cruelty-free atau vegan.
Jadi anda masih tidak pasti apa maksud istilah-istilah yang ada di produk skincare anda? Teruskan membaca mengenai skincare jargon dan maksudnya dari pandangan pakar dermatologi.

Hypoallergenic adalah jaminan dari pengeluar bahawa sesuatu produk akan kurang berkemungkinan unituk menyebabkan alergi pada penggunanya. Tetapi ia bukanlah saitu terma yang sah sebab tiada saitu pun standard minimum industri unituk buktikan bahawa saitu-saitu produk akan kurang menyebabkan tindak balas alergi.

Terma hypoallergenic ni secara ringkasnya unituk memberi maksud bahawa saitu-saitu produk iitu tidak akan menyebabkan iritasi pada pengguna. Label ni khususnya adalah unituk maklumat pemilik kulit sensitif yang selalunya mususudah berindak balas pada produk skincare. Jadi kalau anda lihat label ni pada produk, jadikan ia sebagai panduan bukan sebagai jaminan.

Tiada jaminan unituk produk-produk yang gunakan terma ni dan kadang-kadang terma ni juga tak boleh diguna pakai. Produk-produk Hypoallergenic sesetengahnya masih ada pewangi atau fragrances iaiitu punca utama alergi dan iritasi. Jika anda ada sebarang alergi kepada produk yang anda gunakan, anda dinasihatkan jumpa dermatologist unituk buat ujian rasmi alergi.

Anda mungkin biasa baca istilah ini pada produk yang dikhaskan unituk parut, jerawat, dan kulit berminyak. Produk-produk non-comedogenic wujud dalam pelbagai formulasi termasuk facial oil dan sunscreen.

Terma ni secara ringkasnya bermaksud produk tidak akan menyebabkan liang pori tersumbat. Produk yang mengandungi bahan comedogenic akan menyebabkan pori tersumbat dan blackhead timbul pada kulit wajah.

Sama seperti terma hypoallergenic, terma non-comedogenic juga tiada saitu standard industri atau peraituran. Secara umumnya, produk non-comedogenic yang berteksitur ringan adalah lebih baik unituk mereka yang mususudah breakout tetapi berhati-hati kerana ia masih boleh sebabkan liang pori tersumbat.

Terbukti secara klinikal atau clinically proven merujuk kepada produk atau ramuan yang telah diuji dalam percubaan klinikal unituk keselamatan dan keberkesanannya. Kajian ini dilakukan dalam keadaan klinikal dan biasanya diuji di bawah piawaian yang ketat unituk membuktikan jaminan seperti “mengurangkan penampilan garis-garis halus”.
Tetapi sebenarnya agak susah untuk anda tahu mengenai keadaan ujian. Adakah hanya diuji pada segelintir orang, katakan hanya 10 orang? Juga, tak semua kepuitusan akan sama untuk setiap orang. Dan percubaan / ujian klinikal boleh dilakukan pada satu bahan tetapi bukan keseluruhan formulasi.

Terma ni biasanya bermaksud bahawa Pakar Dermatologi telah menguji dan meluluskan penggunaan produk itu. Bukankah pakar dermatologi patut dipercayai? Sebab mereka yang berurusan dengan kulit sepanjang hari.

Sebenarnya tiada standard ujian untuk keselamatan dan keberkesanan produk-produk kosmetik. Ujiannya mungkin sesudah memberikan produk kepada dermatologist unituk diberikan kepada pelanggan mereka dan melaporkan semula kepuitusannya.
Oleh iitu, jika tiada pelanggan yang mempunyai tindak balas negatif, dermatologist boleh katakan bahawa mereka menyokong produk tersebut. Ini hanyalah saitu istilah pemasaran yang tak mempunyai bukti yang kukuh.

Menggunakan produk yang semula jadi bukan saja sudah jadi trend kecantikan tapi semakin menjadi pilihan pengguna. Produk natural bermaksud bahawa produk itu mengandungi bahan yang datang dari alam semula jadi termasuk ekstrak tumbuhan, essential oils dan banyak lagi.

Masalah dengan syarikat yang gunakan terma natural ini ialah tiada pihak yang mengawal jaminan mereka dan tiada standard minimum untuk kelayakan produk-produk ini. Malah di US, produk hanya perlu ada 5% bahan natural untuk layak dipanggil natural. Ada beberapa badan pensijilan yang wujud seperti ECOCERT, NATRUE, The Soil Association, dan yang terbaru ialah COSMOS.

Masalah yang lebih besar ialah pemahaman setiap orang untuk terma natural ini berbeza. Ada yang anggap natural itu datang dari tumbuhan, ada yang anggap tiada bahan sintetik, ada juga anggap natural itu bebas pengawet.

Lebih merumitkan lagi keadaan ialah bahan asal produk itu mungkin natural (contohnya bunga atau buah-buahan) tapi proses kimia sudah mengubahnya dari bentuk yang asal kepada sesuatu yang berbeza. Jadi adakah ia masih boleh dipanggil natural?
Satu lagi salah anggap yang berlaku ialah bila ramai orang anggap natural skincare lebih selamat dari produk bukan natural. Produk botani, herba, dan essential oils masih boleh sebabkan iritasi dan alergi dan perkara ni biasa direkodkan dalam jurnal-jurnal saintifik.

Organik bemaksud produk tersebut mengandungi bahan yang tumbuh tanpa menggunakan baja kimia atau racun perosak. Ia juga bermakna bahawa tiada bahan kimia dalam produk tersebut.

Walaupun ada badan pemerintah dan piawaian pemerintah yang membantu untuk tentukan apa yang organik, mereka sering tak bersetuju dan mempunyai standard yang berbeza. Sebagai contoh, iaitu pensijilan menyatakan bahawa hanya 70% bahan produk mesti organik, manakala satu pensijilan lain pula mensyaratkan 95% bahan produk mesti organik.

Cara untuk memilih produk organik adalah dengan melihat pada label dan kandungan. Selalunya ia disenaraikan mengikut turutan jumlah peratusan bahan dalam produk itu. Kalau 3 atau 5 bahan pertama yang disenaraikan di bahagian kandungan adalah sintetik, ia mungkin bukan pilihan organik yang terbaik kalau anda betul-betul nak gunakan produk organik.

Ada juga andaian bahawa produk nitural dan organik adalah lebih baik dan lebih selamat untuk kulit anda. Ini sama sekali tak betul dan hanyalah taktik pemasaran dan penipuan. Hanya kerana sesuatu produk itu berasal dari tumbuhan tak bermakna ianya selamat kerana banyak juga tumbuhan yang dikategorikan sebagai tinggi tahap toksiknya.

Bebas pewangi bermaksud bahawa ia benar-benar bebas daripada pewangi. Tapi tak selalunya betul. Pewangi boleh sebabkan alergi pada sesetengah orang dan iritasi kepada mereka yang mempunyai kulit sensitif.

Satu-satunya cara untuk tahu produk itu benar-benar bebas pewangi ialah dengan anda lihat pada senarai kandungan. Selalunya ia diitulis sebagai ‘parfum’ atau ‘fragrance’ dan selalunya dicampur dengan banyak bahan lain.
Walau bagaimanapun, mereka boleh menggunakan apa yang dikenali sebagai “masking fragrances” untuk sembunyikan bau yang tak menyenangkan dari bahan lain. Pastikan anda baca label dan lihat jika “parfum” atau “fragrance” disenaraikan dan dalam senarai keberapa bahan iitu.

Cosmeceutical menggabungkan perkataan “cosmetic” dan “pharmaceutical” untuk terangkan produk yang mengandungi bahan biologi yang mungkin ada kesan farmaseutikal pada kulit. Selalunya produk ini mempunyai bahan berasaskan semulajadi yang mempunyai sifat anti-radang atau antibakteria.
Walau bagaimanapun, masih tak terdapat peraturan untuk produk kategori Cosmeceuticals. Ini semata-mata adalah terma marketing unituk mendapatkan kepercayaan anda terhadap jenama dan membuat anda fikir bahawa produk mereka lebih selamat dan berkesan.

Secara teknikalnya, adalah mustahil untuk sesuatu produk menjadi 100 peratus bebas dari bahan kimia. Semuanya terdiri daripada bahan kimia sama ada secara semula jadi atau sintetik. Apa yang lebih penting ialah samada sesuatu produk dan bahan-bahannya adalah selamat untuk digunakan.

Sesuatu bahan natural tak semestinya lebih selamat dari bahan sintetik hanya kerana ia natural. Kuncinya ialah jumlah, dos, dan tahap konsentrasi bahan yang digunakan dalam skincare itu.

Sepertimana produk natural, essential oils juga semakin popular di kalangan pengguna skincare. Semakin banyak company skincare yang menghasilkan produk naitural menggunakan essential oils dalam produk mereka. Itujuannya adalah unituk faesusudah penyembuhan tertentu atau hanya sebagai pewangi.

Masalah dengan essential oils ialah ia masih boleh sebabkan beberapa tindak balas yang agak teruk pada sesetengah orang. Tidak semua essential oil adalah baik untuk kulit terutama sekali kulit sensitif.

Adalah lebih baik unituk gunakan essential oil bersama dengan carrier oil (carrier oil adalah minyak sayuran yang berasal dari bahagian lemak tumbuhan, biasanya dari biji, kernel atau kacang-kacangan) dan uji dahulu pada diri anda sebelum gunakan sebarang produk yang mengandungi essential oil.

Skincare yang vegan bermaksud ia tidak menggunakan bahan dari sumber haiwan dan tidak diuji pada haiwan. Vegan skincare juga dibuat daripada tumbuhan, mineral dan juga dari bahan sintetik yang selamat.

Hanya kerana sesuatu produk mempunyai logo cruelty-free yang diperakui pada labelnya, ia tak bermakna produk itu vegan. Untuk vegan skincare atau produk kecantikan yang boleh dipercayai, cari produk yang mempunyai logo “Vegan Action” atau “Vegan Awareness Foundation”. Kedua-dua logo ini mengesahkan bahawa produk itu diformulasi dengan bahan-bahan vegan.

Paraben adalah sejenis pengawet yang telah digunakan selama bertahun-tahun dalam produk kosmetik. Paraben menjadi headlines dalam berita beberapa tahun lalu kerana dikatakan mempunyai kesan lemah yang sama dengan hormon estrogen.

Kebimbangan yang ditimbulkan ialah bahawa paraben pada deodoran mungkin menyumbang kepada kanser payudara berdasarkan jumlahnya yang dijumpai pada tisu kanser payudara. Namun kajian saintifik itu kemudiannya telah dipertikaikan dan tiada bukti baru yang menunjukkan kewujudan paraben dalam deodorant berkaitan dengan kanser payudara.

Kini susudah ada garis panduan yang ketat yang kawal selia jenis paraben yang digunakan, dos dan kepekatan yang digunakan dalam skincare untuk pastikan standard keselamatan minimum dipenuhi dan bukti telah menunjukkan bahawa ia selamat digunakan.

Jika sesuatu produk mengandungi bahan aktif, ia aktif secara biologi dan mampu secara biologi menjejaskan kulit. Biasanya bahan aktif akan disenaraikan dengan peratusan.
Jangan tertipu dengan memikirkan bahawa semakin tinggi peratusan semakin kuat sesuatu produk kerana ia bergantung pada paras pH dalam asid. Semakin rendah pH, semakin aktif produk itu walaupun ini mungkin menyebabkan iritasi. Contoh bahan aktif termasuk glycolic acid, retinol dan vitamin C.

Habit yang terbaik yang patut ada setiap kali anda nak beli produk skincare ialah dengan jadikan diri anda biasa dengan bahan-bahan di dalamnya dan fungsinya. Ini lebih penting daripada label yang diletakkan unituk anda oleh team branding dan marketing produk itu.
Semoga anda faham dan sedar betapa pentingnya untuk faham tentang printing kecil yang ada pada label produk skincare di pasaran. Dan dapat bantu anda serba sedikit ilmu anda tentang skincare.


Jurulatih Peribadi Tom Cruise Dedah Tabiat Kecergasan Untuk Kekal Muda Dan Segak Pada Usia 59 Tahun

Daripada aksi mencabar hingga berkayak di laut dan lawan pedang, dia adalah legenda di dalam dan di layar besar.

Apabila bercakap mengenai seorang pelakon yang cergas dan segak, ya sudah pastinya Tom Cruise. Dia seorang yang kebanyakannya semua peringkat umur ingin tahu, apa rahsia kekal cergas. Pelakon itu kelihatan hebat dan sangat cergas apabila dia membintangi Top Gun pada tahun 1986 dalam usia 20-an, dan dia menunjukkan kepada dunia dia masih mendapat perhatian sepenuhnya dengan filem terbaharu Top Gun: Maverick baru-baru ini.

Bagaimanakah seseorang selebriti masih kekal di puncak kehebatannya  selama hampir 40 tahun? Tom Cruise nampaknya tidak bertambah tua, dia sebenarnya nampak bertambah baik seiring dengan berlalunya usia. Meneliti tabiat sihat dan rahsia kecergasan yang diikuti bintang untuk kekal muda, pasti ramai yang terkejut, jom ikuti perkongsian Jurulatih peribadi selebriti ini.

Jika anda belum lagi menonton filem terbaharunya, Maverick aka Tom Cruise berkongsi treler baharu Top Gun Maverick dengan pengikunya 7M  di Instagram, bersama dengan kapsyen, “Treler baharu untuk #TopGun ada di sini. Jumpa anda di teater.” Peminat membalas dengan penuh cinta untuk Top Gun yang asal dan sudah tentu gembar-gembur utama untuk filem terbaru, Top Gun: Maverick. Terdapat ulasan seperti, “Tidak sabar (emoji api,” “Berbaloi untuk ditunggu—Tom #mightywings yang hebat,” dan “Legend kembali.”

Tom Cruise tahu cara menggunakannya di dalam dan di luar skrin besar. Rahsianya untuk kelihatan seolah-olah dia tidak pernah tua? Nah, dia mendedahkan dengan tepat bagaimana dia kekal cergas. “Berkayak di laut, gua… berpagar, treadmill, beban… panjat tebing, mendaki… Saya berjoging… Saya melakukan banyak aktiviti yang berbeza.”

Menurut saintis sukan di Universiti Middlesex, Anne Elliott, “Cara kita bergerak menyampaikan tenaga dan keremajaan bukan betapa hebatnya kita. Sentiasa menukar kardio dan kekuatan berfungsi dengan sesuatu  seperti Cruise yang Berjaya mengekalkan fleksibiliti dan keseimbangan: dua perkara pertama yang menghilangkan umur anda.”

Cruise juga berkeras untuk melakukan banyak aksi sendiri. Menurut Insider, dalam Mission: Impossible-Fallout, ketika memainkan watak Ethan Hunt, Cruise melompat keluar dari pesawat sejauh 25,000 kaki dari tanah. Manakala dalam filem Mission Impossible yang lain, watak Cruise terpaksa membuka peti besi yang sudah tentu tenggelam sepenuhnya di dalam air. Cruise melompat 120 kaki ke dalam tangki air sedalam 20 kaki dan menahan nafas selama empat hingga enam minit untuk merakam adegan itu. Dia bersedia untuk aksi sukar ini bersama pakar selam Kirk Krack dalam “program operasi khas menahan nafas” yang dicipta khusus untuk individu dalam tentera. Dan senarai itu diteruskan!

Ini yang menarik tentan seorang pelakon aksi Hollywood, Cruise mempunyai berapa banyak lesen seperti kapal terbang, lesen komersial, jet, sekumpulan kapal terbang yang berbeza, motosikal, payung terjun, bot, dedahnya di rancangan The Late Late Show.

Cruise malah menyusun rejimen latihan penerbangan untuk filem terbaharu dalam francais Top Gun, Top Gun: Maverick, yang memerah persediaan penerbangan selama dua tahun ke dalam tiga bulan yang singkat. Pelakon Glenn Powell (“Hangman” dalam filem itu) menyatakan tentang Cruise, “Setiap kali kami naik ke sana, anda perlu bersedia dari segi mental untuk berlawan. Anda naik ke tanah dan anda letih. Itulah yang mengagumkan tentang Tom. Dia terbang lebih daripada sesiapa dalam filem itu-dia akan terbang tiga kali sehari.”

Tom Cruise mempunyai beberapa tabiat yang cukup mengagumkan, minat yang jelas untuk berlakon dan semangat yang luar biasa serta dedikasi sepenuh hati terhadap banyak perkara yang dilakukannya. Sikapnya cukup memberi inspirasi dan motivasi, tidak hairanlah mengapa dia masih muda dan cergas pada usia 59 tahun. Malah, dia menjadikan misi itu kelihatan sangat mungkin!

Daftar sekarang, anda bakal memenangi cabutan bertuah!


Kalut Emel Penting Masuk SPAM, Ini Trik Untuk Anda Uruskan Peti Masuk Gmail. Barulah Mudah!

Apabila anda mula-mula membuka peti masuk Gmail, ia akan kelihatan mudah – hanya senarai e-mel, folder dan bar carian. Tetapi sebagai salah satu produk utama Google, mungkin yang paling penting selepas Carian – ia mempunyai berdozen tetapan dan ciri untuk disesuaikan.

Beberapa petua terbaik ini untuk mengurus peti masuk Gmail anda, termasuk cara menukar rupa Gmail, cara mengisih e-mel, jenis mesej yang disimpan atau dipadamkan dan banyak lagi. Bermanfaat sungguh!

Dalam Gmail, ‘jenis peti masuk’ anda menentukan susunan e-mel yang dipaparkan. Secara lalai ia hanya akan menyenaraikan e-mel mengikut susunan yang anda terima. Tetapi anda boleh menukarnya supaya ia menyenaraikan e-mel yang belum dibaca dahulu, e-mel penting dahulu atau menggunakan penapis dan label anda.

Anda boleh menukar jenis peti masuk di tapak web Gmail atau dalam aplikasi Gmail. Di tapak web, ketik ikon gear di bahagian atas sebelah kanan dan kemudian cari bahagian Jenis Peti Masuk (inbox type). Dalam aplikasi, klik tiga baris bertindan di penjuru kiri sebelah atas, kemudian pilih tetapan (setting) untuk mencari pilihan ini.

Ini cara yang bagus untuk mengutamakan e-mel yang paling anda perlu lihat, biasanya yang baharu yang belum anda baca lagi. Sebaik sahaja memilih jenis peti masuk baharu, anda mungkin perlu memulakan semula aplikasi sebelum ia berkuat kuasa.

Lebih padat peti masuk, lebih banyak kandungan muat pada skrin. Tetapi jika peti masuk anda penuh, mungkin sukar untuk membaca mesej. Gmail menawarkan tiga tahap ketumpatan: Lalai (default), yang memberikan ruang yang cukup untuk setiap mesej dan menunjukkan sebarang lampiran; Selesa, yang memberikan jumlah ruang yang sama tanpa menunjukkan lampiran dan kompak yang menggunakan ruang sesedikit mungkin.

Anda boleh bertukar antara ia secara bebas dengan mengklik ikon gear di bahagian atas sebelah kanan pada tapak web atau menu tetapan (setting) dalam aplikasi mudah alih.

Secara lalai, tapak web Gmail hanya mempunyai latar belakang putih atau hitam biasa. Tetapi anda boleh menukar latar belakang menjadi apa sahaja yang anda mahukan. Google menawarkan beberapa gambar yang boleh anda pilih atau anda boleh memuat naik foto anda sendiri.

Untuk mencari pilihan latar belakang, klik ikon gear di penjuru kanan sebelah atas sekali lagi. Di bawah tajuk tema (Theme) dalam sisi bar, anda akan menemui lapan latar belakang pratetap untuk dipilih. Klik salah satu daripada ini untuk menjadikannya sebagai latar belakang anda atau klik lihat semua (View All) untuk melihat lebih banyak pilihan.

Malangnya, anda tidak boleh menukar latar belakang aplikasi mudah alih, selain daripada menghidupkan atau mematikan mod gelap.

Gmail membolehkan anda menyusun mesej anda dengan “Label” serupa dengan folder. Anda akan menemui label anda di bar sisi kiri dan boleh menggunakan seberapa banyak label yang anda suka pada mana-mana e-mel. Anda boleh membuat label baharu di tapak web Gmail dan dalam aplikasi iPhone. Malangnya, aplikasi di Android tidak membenarkan anda membuatnya.

Tetapi ketiga-tiga versi Gmail membenarkan anda menambah label pada mana-mana e-mel dengan membukanya dan mengklik atau mengetik pilihan Label. Anda boleh mencari semua e-mel dengan label tertentu dengan memilih label tersebut di bar sisi kiri.

Anak tetingkap bacaan ialah ciri yang membolehkan anda membaca e-mel di tapak web Gmail (bukan apl) tanpa meninggalkan peti masuk. Ia boleh muncul sama ada di sebelah atau di bawah mesej yang anda baca. Untuk mengaktifkannya, klik ikon gear di penjuru kanan sebelah atas dan tatal ke bawah ke Tetingkap Baca (Reading Pane).

Menukar saiz halaman Gmail akan mengubah bilangan mesej yang dipaparkan oleh peti masuk sekali gus. Jika anda menerima berpuluh-puluh e-mel sehari, contohnya, menjadikan halaman lebih besar akan membantu anda melihat semuanya. Menjadikannya lebih kecil boleh membantu jika anda menggunakan komputer yang perlahan. Anda akan menemui pilihan ini pada halaman Tetapan (Setting) penuh tapak web Gmail. Aplikasi mudah alih tidak menggunakan halaman, ia hanya menatal tanpa henti.

Terdapat beberapa perkara yang lebih tertekan daripada menonton secara perlahan-lahan kaunter e-mel Gmail yang belum dibaca ditandakan ke atas. Tetapi nasib baik, anda tidak perlu membuka setiap e-mel untuk menetapkan semula kaunter ini. Tandakan sahaja e-mel sebagai dibaca.

Untuk “membaca” setiap satu e-mel anda sekali gus, pergi ke tapak web Gmail pada komputer dan cari label: inbox is:unread. Ia akan menunjukkan kepada anda semua e-mel anda yang belum dibaca, kemudiannya boleh anda gunakan kotak tanda semak untuk memilih dan menandai sebagai dibaca dengan cepat.

Setiap e-mel yang belum dibaca akan bertindak seolah-olah anda membukanya dan kaunter e-mel yang belum dibaca akan ditetapkan semula kepada sifar.

Walaupun anda telah membaca semua e-mel, ia masih menggunakan ruang dalam peti masuk anda. Jadi jika kehabisan ruang storan atau hanya benci kekacauan, anda harus tahu cara memadamkan e-mel secara besar-besaran.

Anda akan melakukannya dengan cara yang sama seperti anda menandai e-mel anda sebagai dibaca. Pergi ke tapak web Gmail dan cari e-mel yang ingin anda padamkan, taip label:inbox is:unread untuk mencari e-mel anda yang belum dibaca dan label:inbox is:read untuk mencari e-mel yang telah anda buka, kemudian pilih kesemuanya dan padam.

Jika anda secara tidak sengaja memadamkan e-mel yang anda ingin simpan, jangan panik. Cuma klik Sampah (Trash) di bar sisi kiri, cari e-mel yang anda padamkan dan seretnya ke tab Peti Masuk (Inbox).

Sebaik sahaja anda memadamkan e-mel, ia akan dialihkan ke folder Sampah (Trash) selama 30 hari. Selepas 30 hari, mesej itu akan dipadamkan sendiri selama-lamanya. Tetapi mesej dalam Sampah (Trash) masih menggunakan ruang storan. Jadi, jika anda telah memadamkan sekumpulan e-mel tetapi masih memerlukan lebih banyak ruang, anda harus pergi ke Sampah (Trash) dan memadamkannya lebih awal.

Untuk memadamkan semua mesej Sampah (Trash), buka folder Sampah (Trash) dan klik atau ketik Kosongkan Sampah (Empty Trash) di bahagian atas halaman. Anda boleh melakukan ini di tapak web atau dalam aplikasi.

Anda juga boleh memadamkan mesej tertentu secara individu dengan membukanya dan memilih pilihan Padam selama-lamanya (Delete Forever).

Jika anda ingin mengosongkan peti masuk, tetapi tidak mahu memadamkan e-mel secara kekal, pertimbangkan untuk mengarkibkannya. Mengarkibkan e-mel mengeluarkannya daripada peti masuk anda, tetapi memasukkannya ke dalam folder Semua Mel berasingan yang boleh anda lihat bila-bila masa anda mahu. E-mel ini tidak akan memadamkannya sendiri, tidak seperti Sampah.

Untuk mengarkibkan e-mel, bukanya dan kemudian klik atau ketik ikon Arkib di bahagian atas halaman. Ia kelihatan seperti kotak dengan anak panah menghala ke bawah di dalamnya. Sebaik sahaja anda telah mengarkibkan e-mel, anda boleh menemuinya di dalam folder Semua Mel (All Email). Pilih sahaja di bar sisi kiri.

Penapis spam Google cukup pintar. Tetapi kadangkala ia boleh menjadi sangat payah sehingga ia menandai e-mel yang anda mahu terima sebagai spam juga. Jika Gmail telah mengisih e-mel penting secara automatik ke dalam folder Spam, pergi ke folder Spam dan buka mesej, kemudian klik atau ketik Laporkan bukan spam (report not spam) atau Bukan spam (not spam) di bahagian atas halaman.

Jika anda tidak melihat pilihan ini dalam apl mudah alih, ketik tiga titik di penjuru kanan sebelah atas dan kemudian pilih Bukan spam (Not Spam) dari sana. Memindahkan semula mesej ke dalam peti masuk anda seharusnya mengajar Google untuk tidak menapis mesej seperti itu pada masa hadapan.

Jika anda menerima e-mel daripada seseorang yang anda tidak mahu melihatnya, anda boleh menyekat mereka. Ini secara automatik akan memadamkan sebarang mesej yang anda terima daripada alamat e-mel tersebut.

Buka sahaja e-mel yang anda terima daripada orang yang anda ingin sekat, klik tiga titik di sebelah butang Balas, kemudian pilih Sekat (Block). Sebagai alternatif, pilih Nyahlanggan (Unsubscirbe). Ia akan membawa anda keluar daripada senarai mel yang mana e-mel itu datang.

Jika anda ingin menyahsekat seseorang kemudian, gunakan tapak web Gmail untuk mengklik ikon gear di penjuru kanan sebelah atas, kemudian klik Lihat semua tetapan (See all setting). Pada halaman tetapan yang terbuka, klik Penapis dan Alamat Disekat (Filter and Blocked Addresses), kemudian klik nyahsekat (Unblock) di sebelah orang yang anda ingin dengar semula.

Seperti kebanyakan apl Google, anda boleh menavigasi sekitar tapak web Gmail tanpa tetikus. Apa yang anda perlukan ialah papan kekunci dan pintasan. Pertama, anda perlu menghidupkan pintasan. Buka tapak web Gmail dan klik ikon gear di penjuru kanan sebelah atas, kemudian klik Lihat semua tetapan (See all settings). Pada halaman tetapan, tatal ke bawah ke Pintasan papan kekunci (Keyboard shortcuts) dan pastikan pintasan papan kekunci dihidupkan (Keyboard shortcuts on) dipilih. Kemudian tatal ke bahagian bawah halaman dan klik Simpan Perubahan (Save Changes).

Sebaik sahaja anda menghidupkannya, anda boleh menavigasi kebanyakan ciri asas Gmail tanpa tetikus. Contohnya, jika anda ingin mengarang mesej baharu, ketik kekunci C atau D. Untuk memilih bar carian, ketik kekunci /. Dan untuk menavigasi antara mesej dalam peti masuk anda, gunakan kekunci J dan K.

SUMBER: businessinsider.com

Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Allah Tarik Satu Nikmat, Allah Kurniakan ‘Jodoh’, Ikhlas Terima Kekurangan Hikmah!

Tidak semua manusia bernasib baik lahir kedunia dikurniakan kesempurnaan dan cukup sifat dari segi fizikal dan mental. Namun, setiap yang berlaku pasti ada hikmah disebalik sesuatu yang Allah aturkan dalam kehidupan kita.

Begitu juga dengan apa yang di alami oleh Hijabi ini, dikenali sebagai Hikmah Razlan yang merasakan dirinya tidak sempurna, apabila cacat penglihatan meliputi sebahagian muka. Sekaligus menjadi punca kepada rendah diri terhadap kekurangan yang dimiliki!

Berita gembira ini dikongsikan oleh Hikmah sendiri menerusi ciapan di laman Twitter miliknya. Dimana dia berkongsikan rasa gembira dan bersyukur apabila bertemu jodoh dan akhirnya disunting menjadi suri hati kepada jejaka idamanya.

“Kecik kecik dulu ingat tak kahwin, sebab kita tak sempurna. Selalu cakap, mana ada orang nak.. Alhamdulillah, semoga syurga buat suami saya In Sha Allah,” tulisnya ringkas pada ciapan berkenaan.

Untuk rekod, Hikmah bersama pasangan telah selamat diijabkabulkan pada tanggal 24 April yang lalu. Terdahulu, sebelum melangkah ke alam perkahwinan Hikmah juga turut memaklumkan di Twitter bahawa dia sudah menjadi tunangan orang sejak beberapa bulan yang lepas.

Perkongsian tentang pernikahannya Hikmah ini telah menjadi sorotan ramai dan rata-rata pengguna Twitter mengucapkan tahniah diatas berita perkahwinan tersebut.

Selain itu, ramai diantaranya yang meninggalkan komen memuji penampilan Hikmah yang kelihatan sangat jelita di ahri bahagianya. Di samping, mendoakan agar rumah tangga yang dibina bersama suami terus berkekalan serta bahagia hingga ke akhir hayat.

Sekadar info, beberapa tahun lalu, perkongsian Hikmah di media sosial pernah menjadi viral apabila beliau mengucapkan tahniah kepada dirinya sendiri yang berjaya menempuh tahun paling sukar meski diuji dengan pelbagai dugaan dan terpaksa berdepan tanggapan orang ramai tentang ketidaksempurnaan fizikal dirinya.

Justeru, Hijabista berharap agar Hijabi dapat mengambil ikhtibar dan pengajaran dari kisah Hikmah ini. Meski pun hidup kita serba kekurangan, jangan lupa untuk sentiasa memanjatkan rasa syukur kehadrat ilahi.

Jika kita merasa susah, ingatlah bahawa ada dikalangan kita yang diuji dengan kesusahan yang lebih berat. Selamat pengantin baru dan selamat menempuh alam rumah tangga buat Hikmah dan pasangan!


Slim Dengan Amal Minuman Habbatus Sauda, Barulah Boleh Sarung Baju Saiz ‘S’

Habbatus Sauda kaya dengan mineral, karbohidrat dan lemak yang bagus untuk kesihatan. Kandungan zatnya adalah karbohidrat sebanyak 38%, protein (21%) dan asid lemak (35-38%) dan mineral lain (6%).

Bagi mereka yang sedang dalam usaha untuk menurunkan berat badan, anda boleh mencuba petua yang diamalkan oleh wanita ini. Bahan asas yang digunakan ialah habbatus sauda.

RAHSIA TURUNKAN BERAT BADAN DALAM MASA 20 HARI DENGAN HABATUSSAUDA

Ada tak kat sini yang tercari-cari resepi atau petua untuk turunkan berat badan? Resepi ni ciksu dapat dari sahabat kat seberang. Inshaallah berkesan katanya. Yang penting mudah dan selamat.

Bahan-bahannya adalah:

2 sudu besar habatussauda
1 jug air
1 sudu besar madu (sukatan untuk 1 cawan)
Sedikit perahan air limau nipis atau lemon.

Cara-caranya adalah:

1- Rendam semalam habatussauda dalam periuk yang berisi air.

2- Esok paginya, korang rebus rendaman tadi dengan api sederhana kecil sehingga menggelegak.

3- Apabila air sudah bertukar warna, tutup api dan tudung periuk tadi sementara menunggu rebusan tadi sejuk.

4- Kemudian, tuang ke dalam cawan dan masukkan madu serta sedikit perahan limau nipis atau lemon.

5- Kacau rata. Dan taraaa. Dah siap. Sedia untuk diminum. Memang best nau-nau rasa dia. Haruum gitew. Lembuuut je bila masuk mulut. Aishh. Korang rasalah sendiri.

Amalkan sehari sekali sebelum sarapan.

Kalau korang nak tahu, dalam habatussauda ni terdapat sejenis kandungan kimia yang berfungsi untuk menghalang proses penyerapan lemak dalam badan. That’s why la ia berkesan untuk menurunkan berat badan.

Kandungan saponin dalam habatussauda ni juga berfungsi untuk meneutralkan dan menyingkirkan toksin dalam badan. Jadi, badan akan terasa ringaaan je. Tak de mengah-mengah lagi.

Selain untuk turunkan berat badan, resepi ini juga bagus untuk meredakan batuk dan selsema. Ciksu dah try bagi kat anak. Alhamdulillah, batuk reda walaupun baru sekali minum


Pakai Lipstick Yang Sesuai Dengan Tona Kulit Kalau Tak Nak Muka Nampak Tua & Garang

Setiap kali mahu keluar daripada rumah, pasti kita akan mengoles lipstick pada bibir. Lipstick ini ibarat item solekan yang wajib ada di dalam beg tangan setiap wanita. Barulah wajah tampak lebih berseri.

Yang menjadi masalah adalah untuk memilih warna gincu yang sesuai mengikut tona kulit kita. Pastikan anda tahu tona kulit anda terlebih dahulu sebelum membeli gincu yang baru. Ini ada beberapa tips untuk anda.

1.    Tona kulit cerah

Buat gadis berkulit cerah, warna gincu yang terbaik untuk anda adalah rona nude. Rona nude seperti peach atau merah jambu memang sesuai untuk anda. Elakkan memilih rona coklat gelap dan burgundy. Sesekali tampil dengan rona merah untuk kelihatan lebih anggun dan seksi.

Gadis yang memiliki tona kulit ini sesuai dengan kebanyakan warna gincu. Rona coral merupakan warna yang terbaik untuk anda. Selain itu, rona bronze dan warm pink juga sesuai dengan tona kulit ini. Cuma, sebaiknya elakkan memilih gincu rona coklat dan ungu kerana ia akan membuatkan wajah anda tampak lebih pucat.

Rona nude, oren dan merah jambu merupakan rona pilihan yang paling sesuai untuk anda dan boleh dipakai setiap hari. Merah antara warna yang perlu dielakkan untuk tona kulit anda. Selain itu, elakkan juga memakai rona ungu dan kuning kerana ia akan membuatkan wajah anda tampak seperti sedang sakit.

Sekiranya anda memiliki tona kulit ini, lipstick rona coklat, plum atau merah merupakan pilihan yang terbaik. Untuk waktu siang, anda boleh memilih rona coklat karamel atau pecah. Manakala untuk waktu malam pula anda boleh cuba mengoles rona merah wine.


10 Tanda Ini Amaran Badan Anda Ada Masalah Kesihatan. No 6 Sering Berlaku Pada Anda Yang Berhijab!

Ramai doktor mengatakan bahawa ia boleh disebabkan penyakit yang berlainan. Hijabista mengenal pasti faktor dan memilih beberapa gejala paling popular yang menunjukkan bahawa tubuh anda sedang dipengaruhi oleh tekanan.

Psoriasis, jerawat, dan penyakit kulit lain boleh menyababkan tekanan. Para saintis menjalankan penyelidikan di kalangan pelajar, dan ia menunjukkan hubungan langsung antara tahap tekanan psikologi dan masalah kulit yang tinggi. Eksperimen dengan tikus memberi hasil yang sama. Haiwan yang terdedah kepada tekanan yang besar lebih mudah terdedah kepada jangkitan kulit.

Anda mungkin berada dalam keadaan di mana tidak dapat menstabilkan berat badan dengan diet atau latihan fizikal.

Sesetengah pengalaman yang lama boleh menambah brat badan anda. Ini kerana keadaan tekanan yang kerap boleh meningkatkan pengeluaran kortisol hormon. Turut menstabilkan metabolisma lemak dan karbohidrat dan menyokong tahap gula yang diperlukan dalam darah. Sekiranya seseorang mempunyai terlalu banyak hormon, anda akan makan lebih banyak dan badan akan menghasilkan kurang testosteron seterusnya badan akan membakar lebih sedikit kalori. Dan keadaan ini akan menjadikan berat badan bertambah.

Kadang kala tahap tekanan dan kebimbangan menyebabkan anda kehilangan berat badan. Peningkatan tahap adrenalin dalam darah menjadikan ini berlaku. Adrenalin mempercepatkan metabolisma, tetapi ia melambatkan perkumuhan lemak. Para saintis juga menyalahkan hormon CRH kerana kehilangan berat badan.

Stres menyebabkan pengeluaran kortisol, yang boleh menyekat keradangan. Walau bagaimanapun, jika seseorang itu mengalami tekanan kronik, sistem kekebalan tubuh menjadi kurang sensitif terhadap kortisol. Dan akan mengakibatkan keradangan yang lebih serius.

Tubuh kemudiannya mempunyai risiko yang lebih tinggi untuk mendapat suhu sejuk.  Jangan salahkan cuaca sejuk kerana ia hanya mencetuskan badan dengan sistem imun yang lemah. Sekiranya anda sering sakit, fikirkan sesuatu yang membimbangkan dalam hidup anda, dan cuba melupakannya.

Terdapat bukti saintifik bahawa tekanan boleh memberi kesan negatif pada saluran gastrousus. Kadang-kadang, ubat untuk distensi abdomen dan sakit perut tidak membantu. Dalam kes ini, nasihat pakar psikologi sangat membantu. Seorang doktor akan menentukan punca kebimbangan anda dan cuba membantu.

Mereka yang mengalami tekanan untuk masa yang lama sukar untuk memberi tumpuan kepada tugas. Jika anda mendapati kurang fokus daripada biasa, mungkin sudah tiba masanya memberi ruang pada diri untuk berehat. Ini berlaku kerana ketegangan saraf.

Para saintis juga telah membuat kesimpulan bahawa faktor tekanan menjadi sebahagian besar yang boleh menyebabkan masalah botak sepenuhnya. Sekiranya mendapati bahawa anda mempunyai rambut yang kurang dari sebelumnya, dan vitamin yang berbeza tidak memberikan kesan positif, tekanan mungkin menjadi penyebab. Oleh itu, berhenti menjadi gugup jika anda ingin mengekalkan rambut yang cantik.

Sakit kepala boleh disebabkan oleh banyak sebab: osteochondrosis, kedudukan yang salah semasa tidur, tekanan darah rendah atau tinggi, sinusitis, kehamilan, dan banyak lagi. Tetapi kadang-kadang sakit kepala disebabkan oleh tekanan emosi yang ada di tempat kerja atau di rumah.  Mengambil pil boleh membantu sakit kepala. Tetapi jika anda tidak mengelakkan masalah ini sakit kepala akan kembali berulang-ulang.

Mereka yang mempunyai emosi tidak stabil juga sering terdedah kepada stres dan biasanya mempunyai libido yang rendah. Para saintis menjalankan kajian dan membuat kesimpulan sedemikian. Jadi jika anda tidak mempunyai hubungan seks dengan pasangan untuk masa yang lama, jangan marah atau bimbang. Ini kerana ia tidak akan membantu keadaan. Sekiranya sebab itu anda benar-benar stres, ia akan membuat keadaan menjadi lebih teruk. Satu perkara yang perlu dilakukan adalah pergi bercuti bersama-sama.

Situasi yang tegang boleh menjadi sebab masalah serius dengan tidur. Anda mungkin mengalami insomnia jika anda telah mengalami tekanan berat untuk jangka masa yang panjang. Ini adalah keadaan yang sangat sukar kerana seseorang tidak boleh bekerja dengan normal dan menikmati kehidupan tanpa tidur yang baik. Apabila pil tidur tidak berfungsi lagi, sudah tiba masanya untuk berjaga-jaga dan mungkin berjumpa doktor. Situasi ini sangat penting untuk anda mencari alasan dalam mengatasi masalah tidur anda dan menghilangkannya secepat mungkin.

Hati kita perlu melalui banyak masa dalam kehidupan dalam perkara baik dan buruk. Tekanan mempunyai pengaruh buruk di hati. Para saintis membuktikan bahawa tekanan kronik adalah salah satu penyebab utama penyakit kardiovaskular. Keadaan seperti kerja keras atau, sebaliknya, tidak ada kerja sama sekali, hidup dalam kemiskinan dan masalah dalam keluarga hanya membuat keadaan menjadi lebih teruk.

Dan bagaimanakah reaksi badan anda terhadap situasi yang teruk? Kongsi kisah anda di bahagian komen di bawah.

SUMBER: BRIGHT SIDE


“Wow! Taraf Antarabangsa Lah!”- Aina Abdul Tampil Berbeza, Netizen Terpukau Dengan Video Muzik Fool!

Setiap apa yang dihasilkan oleh penyanyi yang bersuara lunak ini pastinya memberikan impak yang besar kepada industri muzik tempatan. Barisan lagu yang dihasilkan tidak pernah mengecewakan malah sentiasa bermain ligat di minda. Itulah magis yang ada pada penyanyi yang berkualiti ini. Aina Abdul, namanya sudah tidak asing lagi dalam gelanggang muzik tempatan, terus mekar berkembang menghiasi landskap industri seni negara.

Hadir dengan karya terbaru, penyanyi ini tampil berbeza dengan sebuah lagu English yang rancak dan segar, sesuai dengan arus trend muzik hari ini yang dahagakan sesuatu yang baru dan unik.

Lagu Fool, bukanlah sebuah lagu semata-mata, malah ia boleh disifatkan sebagai karya yang menunjukkan penyanyi tempatan masih lagi berkualiti tinggi! Baru sahaja dilancarkan, video muzik Fool sudahpun menjadi kesukaan orang ramai. Apa yang menariknya, lagu yang dihasilkan oleh Aina ini bukan sahaja memiliki kekuatan dari sudut melodi serta liriknya, malah video muziknya juga tampak berbeza dan berkualiti persis penyanyi antarabangsa!

Lihat saja gaya agresif Aina serta pemilihan pakaian yang disarungkan, semuanya kelihatan ‘tajam’ dan ‘mahal’! Bernas! Maka, tidak hairanlah sekiranya ramai netizen yang melabelkan video muzik ini bertaraf video antarabangsa!

Bagi anda yang masih belum menonton video muzik Fool ini, anda boleh menontonnya di laman Youtube Aina Abdul dan juga boleh didengari di semua platform termasuklah di Spotify.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


‘Reset’ Rutin Penjagaan Rambut, Dengan Skrub Kulit Kepala Rambut Kembali Bersinar Dan Sihat

Letih bertukar ganti syampu namun masih belum temui solusi. Jika ini bermain di fikiran, apa yang anda perlukan adalah ‘reset’ rutin penjagaan rambut. Kembalikan kilauan helain rambut anda yang kelihatan kusam atau tidak mempunyai pantulan seperti biasa dengan penggunaan skrub kulit kepala.

Skrub berfungsi membersihkan kulit kepala dengan bahan pengelupasan fizikal seperti gula atau garam atau pengelupasan kimia, seperti asid hidroksi, asid glikolik atau salisilik.

Tambahkan skrub rambut sebagai langkah yang perlu ada dalam rutin penjagaan rambut sihat anda. Sama seperti anda menggunakan pengelupasan untuk wajah, rawatan kulit kepala yang membantu folikel rambut tetap sihat, membersihkan kulit kepala dari kelemumur, mengurangkan residu dan mendorong pertumbuhan rambut.

Sebelum membeli produk, ketahui apa yang anda perlukan untuk kulit kepala anda. Terdapat banyak produk dan pilihan semula jadi untuk semua jenis rambut. Adakah anda memerlukan lebih banyak kelembapan atau mempunyai jenis rambut yang rapuh? Malah penting juga sekiranya anda mewarnakan rambut, oleh itu anda memerlukan produk yang selamat.

Fizikal skrub rambut dengan garam atau gula mungkin lebih berkesan untuk melembutkan kulit kepala yang mempunyai penumpukan kelemumur.

Pilih produk pengelupasan yang lebih lembut, seperti ekstrak tumbuhan, manik polimer atau asid glikolat.

Skrub arang adalah pilihan terbaik untuk jenis rambut berminyak, kerana ia membantu menyerap minyak.

Sebilangan skrub hanya berfungsi untuk pengelupasan, jadi anda perlu mencucinya dengan syampu yang berasingan. Sebaiknya, cari skrub rambut yang mempunyai dual fungsi. Skrub jenis ini, membolehkan rawatan menyeluruh paling utama teksturnya bersesuain dengan kulit rambut anda.

Jangan gunakan skrub kulit kepala secara berlebihan. Label produk akan menasihatkan seberapa kerap menggunakannya dan kebiasaannya anda hanya memerlukan rawatan ini seminggu sekali.

Sekiranya anda mewarnakan rambut, jangan gunakan skrub kulit kepala sebelum temu janji. Ia boleh menyebabkan anda tidak selesa ketika dalam proses mewarnakan rambut.

Setelah anda mengetahui apa yang harus dicari, jom semak beberapa produk skrub pengelupasan di pasaran yang disarankan oleh pakar.

Kandungan arang di dalam skrub ini berfungsi menjaga folikel rambut manakala minyak kelapa pula melembapkan. Aroma minyak pokok teh minty-meet-tea cukup untuk menenangkan ketika mandi, sekaligus menyebabkan kesegaran kulit rambut yang terasa bersih dan melegakan kegatalan. Skrub ini juga bebas dari sulfat, jadi ia sesuai untuk semua jenis rambut.

Gabungan bahan kandungan yang merangkumi asid glikolik, tartarik, laktik dan sitrik berfungsi untuk mengelupas dengan lembut. Selain itu, ia menjadikan rambut kelihatan lebih baik daripada sebelumnya dengan minyak mongongo, marula dan vitamin E yang meningkatkan kilauan rambut anda. Ia memberikan kesegaran pada kulit kepala bagi mereka yang mengalami kelemumur.

Disarankan oleh pakar, rawatan dua dalam satu ini bertindak sebagai skrub kulit kepala dengan garam laut, serta syampu yang menghilangkan bahan terlarang yang merosakkan rambut yang pernah anda gunakan. Jenis rambut berminyak sangat sesuai menggunakan skrub ini yang berfungsi dengan baik mengurangkan pengeluaran minyak sambil mengekalkan hidrasi rambut dengan kandungan minyak badam. Ia juga selamat untuk anda yang mewarnakan rambut.

Produk ini sangat sesuai untuk jenis rambut normal yang tidak terlalu berminyak dan tidak terlalu kering. Tekstur krim dengan enzim buah betik dan nanas secara khususnya melarutkan kotoran, sel mati dan penumpukan produk.

Produk ini paling berbaloi dimiliki, skrub kristal gula dengan kandungan minyak kelapa yang melembapkan rambut dan probiotik tambahan menyokong mikrobioma kulit yang sihat. Sapukan secara merata di sekitar kulit kepala anda. Bonus memilki skrub ini, anda juga boleh menggunakan sebagai skrub badan. Wow! Rawatan terbaik produk ini, melembutkan dari kepala hingga kaki.

Walaubagaimanapun skrub tidak sesuai untuk semua orang. Bagi mereka yang mempunyai masalah kulit yang krtikal, anda disarankan untuk meminta padangan pakar agar masalah kulit rambut tidak bertambah rumit.


Kulit Kekal Lembap & Glowing Sepanjang Bulan Ramadan, Sapu Masker Yogurt Sebelum Tidur

Masalah kulit yang sering dialami oleh ramai wanita ketika di bulan Ramadan ialah masalah kulit kering. Kulit kering boleh dilihat daripada perubahan pada kulit seperti timbulnya garis kedut halus terutama di tulang pipi, sekitar mata dan dahi diiringi rasa gatal dan kesan kemerahan pada kulit.

Apabila keadaan ini dibiarkan terlalu lama, sel kulit akan mati hingga mengelupas seterusnya menjadi kusam. Apabila dehidrasi terjadi ketika berpuasa, kerosakan kulit menjadi lebih parah sekiranya langkah pencegahan tidak diambil segera.

Ketika bulan Ramadan, tidak dapat dinafikan ramai yang kurang minum air. Cuaca pula agak panas dan kerap pula berada di dalam bilik yang berhawa dingin. Keadaan ini sebenarnya menjadi penyebab kulit menjadi kering.

Ini antara keburukan apabila kulit menjadi kering:
*Garis-garis dan kedutan akan nampak lebih ketara
*Perlindungan untuk kulit uolls akan menurun
*Kulit akan jadi lebih sensitif
*Kulit akan mudah luka dan melecet
*Mudah dijangkiti kuman dan bakteria

Maka sebab itulah anda perlu memastikan kulit sentiasa lembap bagi mengelakkan daripada masalah-masalah ini berlaku. Berikut dikongsikan tip untuk mengekalkan kelembapan kulit sepanjang bulan Ramadn.

Pengambilan air yang mencukupi

Mahu atau tidak, kita perlu minum air masak yang mencukupi sekurang-kurangnya 8 gelas sehari. Caranya, anda boleh minum 2 gelas semasa sahur, 2 gelas semasa berbuka, 2 gelas selepas berbuka dan 2 gelas sebelum tidur. Amalkan secara konsisten bagi memastikan kulit kekal lembap sepanjang tempoh berpuasa.

Elakkan mekap yang tebal

Solekan yang minimum sudah memadai berbanding solekan yang tebal. Solekan yang nipis/minimum membantu merehatkan kulit daripada bahan kimia yang terkandung dalam produk kosmetik dan mengelakkan kulit menjadi kering dan rosak.

Kekalkan kelembapan persekitaran

Jika anda bekerja di ofis atau tempat yang berhawa dingin, kesegaran kulit muka boleh dikekalkan dengan semburan air mineral atau face mist pada kulit wajah untuk mengelakkan kekeringan. Anda juga boleh meletakkan bekas berisi air di meja (yang tidak ditutup) untuk melembapkan udara.

Guna pelembap dengan lebih kerap

Jangan lupa untuk menggunakan pelembap wajah bagi mengekalkan kelembapan pada kulit. Anda boleh menggunakannya 2-3 kali sehari. Boleh cuba juga cara ini. Selepas solat, boleh sapukan pelembap wajah supaya kulit kita tidak kering.

Konsisten dengan rutin penjagaan kulit

Pastikan rutin penjagaan kulit diamalkan seperti biasa dan lebih disiplin. Ia bagi memastikan kulit kekal sihat selama menjalankan ibadat puasa dengan rutin membersihkan wajah, eksfoliasi serta melembapkan kulit. Cara ini akan membuatkan kulit terhindar dari masalah kulit yang merosakkan penampilan.

Ambil makanan yang berkhasiat sepanjang bulan puasa

Selain melakukan penjagaan luar, anda juga boleh menjaga kesihatan kulit dari dalam dengan mengambil makanan kaya serat seperti buah, kekacang, ikan dan makanan berserat agar kulit sentiasa sihat sepanjang bulan Ramadan.

Jangan skip penggunaan sunblock

Penggunaan sunblock/sunscreen yang konsisten amat membantu melindungi kulit daripada kulit kusam, pigmentasi, kering dan darkspot. Oleh itu pastikan anda memakai sunblock/sunscreen setiap hari ya!

Pengambilan sumber protein yang mencukupi

Sumber protein merupakan makanan yang terbaik untuk membantu membaikpulih sel kulit yang rosak di samping mencantikkan kulit. Yogurt antara makanan berprotein yang baik untuk kesihatan maka ia elok diambil sepanjang Ramadan ini. Jika dapat menjadikan pengambilan yogurt sebagai amalan sepanjang hayat, ia lebih baik.

Masker yogurt

Kandungan protein yang tinggi dalam yogurt memberi nutrisi pada kulit secara optimum. Ambil ketika bersahur atau berbuka malah jadikan yogurt sebagai masker kulit pada waktu malam hari sebelum masuk tidur agar kulit kekal lembap dan berseri.

HIJABISTA: Selain kulit wajah, kulit badan juga perlu diberi perhatian. Pilih cecair mandian dengan pH seimbang, sesuai dengan keadaan kulit anda. Elakkan daripada menggunakan sabun yang sifatnya terlalu kuat dan boleh mengeringkan kulit.


Wanita Ini Dedah Caranya ‘Tapaw’  Trip 3 Hari Ke Kota Bandung Hanya Dengan Bajet Bawah RM1K. WOW!

Walaupun sibuk bekerja tetapi tidak menghalang wanita ini untuk pergi bercuti. Malah kerajinannya melakukan survey di laman sosial membolehkan dirinya dapat bercuti ke negara diingini dengan kadar cukup berbaloi.

Dia yang memang seorang kaki travel meneruskan lagi catatan di blognya. Kali ini dia menulis trip ke kota Bandung.

Percutian bersama teman-temannya ini sangat berbaloi kerana hanya dengan bajet bawah RM1K berjaya menerokai keindahan Bandung.

Nampak simple, tetapi catatannya kali ini cukup bermakna kerana percutian bersama teman-teman yang sama belajar di universiti. Malah catatannya kali ini mengajak ramai wanita di luar sana untuk memberi ‘me time’ pada diri sendiri setelah sibuk menguruskan persekolahan anak awal tahun ini.

Menurutnya juga kali ini dengan bajet tak sampai RM1 ribu, dapat menerokai Bandung dengan penuh keseronokan. Selama 3 hari 2 malam, banyak momen yang dikutip dan mengetepikan seketika urusan sebagai isteri dan ibu di rumah.

Apatah lagi dia yang sebelum ini sudah banyak kali ke Bandung tetapi percutian kali ini paling ‘happening’ untuk dikenang dan entri ditulis sarat dengan info bagi mereka yang mahu bercuti ke sini.

Awal januari baru ini, akhirnya aku berjaya membawa rakan rakan semasa  belajar di USM dulu ke kota bandung.  Opkoslah kerana nak ber “me time”  tambahan pula ada diantara kami  yang belum berpeluang untuk ke luar negara. So inilah Itinerari 3 hari 2 malam ke bandung ke bandung. Short and Sweet jer.

Maklumlah ada antara kami yang susah nak dapat lesen berjalan atas komitmen kerja dan keluarga . Dah dapat  3 hari 2 malam  ini pun bersyukur lah sesangat kan…Sangkaan awal mereka kos akan melebih RM1200++.

Aku bilang,

kalau aku kenakan charge sebagai agent memang la korang kena bayar dengan harga macam tu, ini aku yang jadi planner untuk korang ler.

Sebenarnya, renyah dah susah juga nak set time, belum lagi masa nak book flight. Hanya orang tertentu sahaja yang boleh buat kerja kerja renyah macam ni. Kalau agen pelancongan tak apalah kan, hahah berbayar. Tapi, bagi aku janji aku dapat berlibur dengan kawan kawan disana. Maklumlah ada yang hampir 15 tahun tak pernah berjumpa. Jadi kita amik lah pahala rapatkan silaturrahim sikit sebanyak yer dak? Lagipun sementara semua masih sihat . Umur pun semua dah 44 tahun sikit lagi nak masuk 5 series.

Entri sebelum ini pernah kena kecam teruk netizen. Ini gara-gara dia menceritakan kisah lain di sebalik keindahan Jogjakarta. Menurutnya, percutian ke Bandung paling sesuai untuk keluarga dan rakan-rakan.

Korang tahu, satu entri aku berkenaan Libur di Yogyakarta memang di kecam hebat dalam satu group backpackers di FB. Niat aku hanya nak share sahaja apa yang aku rasa the other side of yogyakarta instead of cerita yang best sahaja. Tak nak nak jadi macam aku, sebab dengar yang best sahaja End up aku sendiri agak frust bila sampai ke sana.  Kekurangannya di Yogyakarta ni memang kurang bab shopping, atau mungkin yang aku tak jumpa. Yang aku nampak banyak shopping batik sahaja. Dan satu lagi lokasi antara satu spot sangat jauh selain dari harga yang dikenakan untuk setiap spot yang sangat mahal bagi aku. Nak tau korang kena lah baca entri aku  pasal Yogyakarta. Cuma aku nak cakap kalau untuk percutian rileks2 macam tak sesuai ke yogyakarta, better bandung.

why we choose bandung ?,sebabnya yang pergi trip ini  kategorinya ada lah pertama kali, perempuan, suka shopping so Bandunglah tempat yang paling sesuai. lagi pun dengan masa yang ada hanya Itinerari 3 hari 2 malam ke bandung, masa itu penting tambah pulak dia orang semua jenis nak rasa semua benda kan, makan +shopping+view+libur. So aku tetap rasa bandung ini juga tempat yang best untuk bercuti melainkan kita memang betul betul hardcore peminat sukan lasak sesuai sangat nak ke Yogyakarta seperti hiking, dan aktiviti seperti turun bukit and lain lain.

Kalau setakat nak selfie jer err.. bandung pun dah menyediakan spot yang menarik. Apa yang ada di Yogyakarta sekarang ni banyak juga telah dibuat di bandung . Tapi journey untuk sampai ke sesuatu kawasan di bandung lebih dekat dan tidak mengambil masa. Bandung memang  sangat sesuai untuk bawa anak anak sekali.

Maklumlah aku ni dah berumur 44 kan takde lah nak acah acah mcm orang muda, kalau nak travel nak pikir suami macamana, anak macamana.. haa gitulah mak mak.

Sebaik kami  sahaja kami decide untuk travel bersama, Mula-mula terfikir juga jakarta, Bangkok dan bali tapi Bandung menjadi pilihan kerana ada pelbagai kategori. Jika dibandingkan dengan Jakarta sebenarnya harga tiket ke sini sedikit mahal.  Harga tiket selalunya boleh dapat dalam RM 250-RM350 untuk return jika 5 months sebelum berangkat tapi kali ini kebetulan Malindo Air ada buat promosi flight + hotel : RM489 pada bulan August yang  lalu. So we all terus grab

Next step aku suggest pada kawan kawan aku ni buat kutu bandung, RM50 untuk setiap bulan dari bulan Aug 2017 – Jan 2017, Jadi tidaklah rasa terbeban sangat untuk kawan kawan semua.

Perjalanan bermula, ada yang menaiki bas dari sini untuk KLIA.

Flight pukul 8 pagi, pastikan ada di sana dalam 5.30 pagi untuk urusan drop baggage dan sembahyang subuh.  Malindo di KLIA 1 yer.

Nak info perjalanan boleh google skybus. Parking kat open parking kalau one card member sehari rm2. Kalau tak sehari rm3

Sebaik sampai di airport, supir dari Kiki bandoeng transport dah bersedia menunggu.  Normally dia akan bekalkan portable hostpot dan boleh terus top up online.  Kelebihan dengan kiki bandung ni sebab ada potter sedia menanti di pasar baru untuk guide dan bawa barang barang shopping. Memang mabeles part ni. Kalau di pasar baru ni letih bawak barang pun boleh spoil mood tau.

Ini kali kedua aku menggunakan khidmat kiki bandung. Boleh wassap pada no ini +62 85221660678 www.kikibandungtrans.com. So far okay and menyenangkan.

Ini tempat wajib kalau datang ke bandung. Tak lengkap rasanya kalau tak datang. Tapi dinasihatkan berhati hati kalau pergi ke sini. Handbag tu pastikan berada di hadapan yer.

Pastikan beli lace, baju renang muslimah, telekung,  tudung,  pisang cheese, kacang bandung dan lain lain. Untuk orang yang tak biasa shopping macam agak capek atau penat. Ada geng kami yang sampai demam dan kena pergi urut malam tu. hahahah maklumlaah dah 40an mestilah stamina kurang yer dak. So nasihat untuk orang yang kurang  aktiviti macam ni pastikan tidor malam awal dan ada ambik supplement yer.

Kalau dah penat memang lah tak best nak shopping, serius tak best.

Ada kawan yang dah kelaparan, jangan risau.. ada food court di tingkat atas. Kali kedua aku datang dia orang bawa kedai yang sama. Harga okay tapi sikit mahal hahah sebab aku expect semua di Indonesia mestilah murah heheh.. Dia cadangkan amik set, tapi we all tak makan pun sayur-sayur tu.

Aku tetap rasa food court situ mahal. Ada yang aku dtg sendiri makan di salah satu kedai di situ aku rasa mahal juga.  Tapi tiada pilihan sbb nak kejar masa.

Hotel Fave Hotel yang we all pilih di braga,. Hanya untuk urusan check in, sembahyang, dan untuk bersihkan badan. Very basic hotel tapi lokasinya di dalam Mall. Tapi kami sendiri tidak sempat untuk pusing area sini sebab nak kejar ke tempat lain

Kebetulan salah seorang kawan plan untuk bisnes, jadi supir bawa ke sini. hurmm.. agak outdated bagi kami so end up tiada siapa pun bershopping disini.

Kata orang tempat ini wajib sampai kalau nak p factory outlet.  Lokasi dan persekitaran memang best. Ini kali ke 6 sampai. Hurmm.. harga rumah Mode agak tinggi lah. Tapi masih dapat grab beberapa baju untuk anak dan diri sendiri.

Memang dah plan untuk dinner yang boleh menyaksikan bandar bandung. Lokasi berada di kawasan bukit di jalan Dago. Memang best sangat.  Harga makanan masih reasonable dan murah berbanding dengan harga malaysia. Sirloin steak  boleh dapat dalm RM35.00  Jika dibandingkan dengan suasana dan ambience cafe ini bagi aku memang sangat berbaloi lah.

Ada kawan aku cakap alamak mahal kut tempat ni. tapi aku bilang.. “Dun wori.. semua dah include dalam bajet rm300.00 kita kutip setiap orang tu” terus muka sorang sorang happy. Yerlah , tempat ini agak ekslusif kalau dekat malaysia mau makan riban kut untuk 7 orang.

Seawal 7.00 pagi aku dah set dengan kawan kawan perlu siap. Kalau tak memang akan banyak miss, sbb takut dengan macet disana yang tak berapa best hehehe. Promosi malindo yang kami ambil ni without breakfast. Pak supir bawa kami ke Kampiun antara cafe yang telah buka awal pagi.  Cozy place dan nasi goreng dia sedap.

Ada banyak spot yang menarik di sini.  Entrance fee pun murah jer, siap tebus dapat coffee.  sangat sangat relaxing. juga ada beberapa sub taman yang disediakan seperti taman arnab, taman keretapi dan kalau dah penat ada beberapa pondok yang best untuk lepaskan penat lelah.

kalau ada anak anak memang bestlah, itulah yang mak mak ni dok ulang cakap. Selain itu tarikan disini ada gerai gerai jual makanan indonesia.

Ini antara tarikan terbaru, 2 tahun lepas (2016) belum ada lagi or maybe aku yang tak perasan. Cantik jugak setiap rumah yang dibina khas untuk anak anak. Ala ala kidzania. Setiap rumah ada offer beberapa experience yang berlainan cthnya fire dept, police station and lain lain. Kalau bawak anak anak pastikan you all dtg sini ok.

Lokasi memang berdekatan dengan floating market. Ada shortcut untuk masuk ke kawasan ini dan juga harus di bayar entrance fee berasingan.

Dusun bambu ni kira wish list aku sendiri, aku memang terpesona dengan sangkar burung yang ada disediakan malangnya cuaca hari tu angin agak kuat, so kawasan tersebut ditutup sebab dikhuatiri akan jatuh kepada pengunjung.

Dalam kawasan dusun bambu ada macam macam tarikan semula jadi. Pengunjung perlu naik buggy ke kawasan utama.  Terdapat rumah rumah sawah yang disediakan untuk orang yang ingin menikmati pengalaman di sawah padi. Selain itu terdapat tempat makan yang besar, ada beberapa taman bunga yang disediakan. Untuk anak anak pula ada kawasan rekreasi comel dan menarik.

Di kawasan ini juga terdapat kawasan tasik yang sangat nyaman, dan kita boleh juga menikmati makanan sambil menikmati pandanagn tasik di dalam rumah rumah kecil di situ.

Kalau ikut banyak masa memang teringin juga tapi sebab ingin bawa kawan kawan ke kawasan kampung daun selepas ini .

Kampung Daun ini kiranya tempat favourite aku dari dulu. makanannya enak, dan ambience  didalam hutan dan dengan deruan air terjun itu yang buat best dan menarik.

Kalau dahulu perlu tunggu lama  dan beratur untuk dapat tempat makan tapi hari yang kami pergi orang agak kurang. Hurmm.. timbul tanda tanya juga, kenapa agaknya. Aku mengandaikan banyak tempat attraction baru yang telah di buka dan persaingan yang hebat.  Tapi macammana pun kami sangat enjoy di sini sambil melayan makan, sembang sembang dan juga menikmati pemandangan yang best sehinggalah terlari planning seterusnya. hahahha.

Kami sampai agak lewak, rasanya dalam 4,30 petang dan park ini akan ditutup dalam jam 5.30-6.00 petang. Terdapat beberapa attraction menarik disini. Tapi disebabkan tiada masa kami terpaksa memilih spot yang kami nak pergi.

Kawasan ini pun rasanya attraction baru, kiranya dapat memuaskan hati anak anak dan semua peringkat umur.  Kalau orang tua mesti nak relaks2.. anak anak pula pasti nak main aktiviti berbasikal dan memanjat.

highly recommended untuk bawak keluarga bercuti di kawasan ini

Nasib baik sebelum sampai ke sini ada dengar . pasar perfume bandung yang murah dan berkualiti. Inilah kali pertama aku sampai ke kawasan ini. Sebelum ini agak skeptikal dan aku bukanlah pandai sangat bab perfume. Tapi ada geng geng yang dah buat study terlebih dahulu , dah google info perfume disini.

Hanya mentioned kepada supir untuk bawak kemana mana perfume store dan kami telah dibawa ke perfume “wi” yang terletak di jalan….

Harganya memang best lah. Rm12 untuk botol kecil, dan yang paling best boleh pilih ikut kataloq. Boleh lah untuk buat pakai santai santai kan. Aku sendiri grab 5 botol untuk dibawa pulang and bagi aku sangat sangat berbaloi.

Agak kecewa dengan Rumah Mode semalam, kali ini aku ajak untuk pergi timbal balas di factory outlet yang lain . hurmm.. lagi banyak pilihan untuk aku sebab aku mencari baju baju yg bertangan panjang dan blouse kerja. Harga boleh dapat around rm 40-rm60.

Kami balik hotel sempat lah nak bermandi manda sekejap dan terus bersiap untuk makan malam. Memang bercadang nak pusing pusing di kawasan braga sahaja sebab disitu pun banyak kawasan yang menarik sebernarnya.

Disebabkan agak lewat hanya beberapa restauran sahaja yang masih buka.  Kami terpaksa memilih restoran braga ini, sebab ini antara restoran yang akan bukan sehingga pukul 1 pagi.

Malangnya servis agak lambat, dan makanan tidak berapa enak. Kalau lihat rupa setup kedai ini memang hebat betul tapi itulah Indah khabar dari rupa.

kalau datang ke bandung tak datang ke sini amatlah rugi. Segala kek dan pastri keluaran kartika sari hanya boleh dpt di jajahan bandung. malah dengarnya orang jakarta pun turun ke sini .

Baraang wajib beli segala jenis brownies and kek., bagelan atau roti bandung, kalau teringin tahu semedang sini pun ada jual.

Pisang cheese pun ada tapi agak mahal berbanding di pasar baru.

2. Pasar baru lagi

memandangkan flight pukul 3 jadi saya cakap kita ada masa shopping sehingga pukul 12. so ada masa dalam 2 jam lagi as long tahu apa yang nak dibeli.

Sempatlah teringat nak tambah telekung, tudung dan juga bedak Pixy .. hahaha yes aku beli sbb orang kata best. Aku beli dengan harga RM11.00 sahaja.

Alhamdulillah sampai seperti yang di plan. Flight delay sejam, jadi kami sempat susun barang semula. Dalam gambar bawah ni yang kotak kotak tu hehehe adalah pisang salai dan juga kek dari kartika sari. Sebaiknya kek dan brownies tu bawak lah ke atas.

Sebelum mengakhiri catatanya dia turut memberi beberapa tip bagi hijabi yang mahu ke Bandung.


‘Port’ OOTD Hijabi, Kafe Ikonik mesra-instagram terkenal dari London, buka cawangan pertama di Pavillion

Kafe ikonik EL&N London yang terkenal dari London, secara rasminya membuka cawangan pertama di Asia Tenggara.

Kafe EL&N London terkenal dengan jenama gaya hidup yang khususnya dengan konsep suasana merah jambu yang indah, reka bentuk dalaman yang unik, dan menghidangkan makanan, sajian pencuci mulut yang istimewa, dan kopi adunan khas.

Pembukaan kafe terbaru ini turut menyerikan lagi Pavilion Kuala Lumpur sebagai destinasi libur dan pusat membeli belah dengan rekaan dalaman yang menonjol, penggunaan pepohon bunga sakura merah jambu sebagai hiasan serata kafe, di dalam dan kiosk luar. Konsep mesra-instagram ini sekaligus memberi peluang kepada pengunjung mengambil swafoto selain dari menjamu selera.

Selain dari membawa hidangan ikonik dari London, Kafe ini telah mencipta semula hidangan sarapan, makan tengahari dan makan malam terlaris mereka untuk dinikmati oleh penduduk tempatan Malaysia, serta hidangan terhad, eksklusif untuk cawangan Kuala Lumpur, seperti Nasi Lemak Arancino, suatu keunikan yang diolah daripada Nasi Lemak tradisional, serta Rose Spritz berwarna merah jambu yang dibuat dengan cincau.

Lokasi kafe ini adalah impian yang menjadi kenyataan dan kami yakin bahawa pelanggan Malaysia kami akan menyukai segala yang kami tawarkan, dari konsep reka bentuk dalaman yang unik hinggalah kepada olahan menu Eropah dengan sedikit sentuhan tempatan.

Menurut Alexandria Miller, Pengasas EL&N London berkata, “Kami sangat gembira akhirnya membuka cawangan pertama kami di Malaysia, Kuala Lumpur. Hari ini merupakan detik bersejarah untuk Kafe EL&N pertama di Asia Tenggara dan kami amat berbangga dan sukacita untuk membawa jenama ini ke kawasan yang luar biasa ini.

Pada majlis pembukaan yang penuh meriah, menjadi tumpuan pengunjung di Pavillion, apabila ramai selebriti terkenal dan pempengaruh media sosial turut hadir bagi memeriahkan majlis pembukaan.

Rata-rata yang pernah berkunjung kafe ini di London, teruja dan gembira dapat menikmati hidangan dan suasana kafe ini di Malaysia.

Menurut pihak pengurusan EL&N juga kerjasama yang baik dengan pasukan di Kuala Lumpur selama hampir tiga tahun menjadikan pembukaan ini suatu impian jadi kenyataan akhirnya! EL&N secara rasmi membuka perniagaan pada hari Selasa, 18 Julai, terletak di Tingkat 3 Pavilion Kuala Lumpur, dibuka setiap hari dari jam 8 pagi hingga 11 malam.


Nak Cantik & Cepat Kurus, Kenalah Rajin Makan Taugeh!

Kebanyakan daripada kita mesti ada mempunyai kenalan atau ahli keluarga yang tak gemar makan sayurkan? Macam sayur taugeh, pasti ada yang membuangnya saat dihidangkan bersama char kuey tiaw.

Namun begitu, tahukah hijabi sebenarnya sayur taugeh ini boleh membantu menurunkan berat badan? Terkejut bukan. Oleh itu, mulai dari saat ini jangan suka-suka buang sayur taugeh kalau nak kekal langsing.

Jom kita semak lagi kebaikan yang ada pada sayur taugeh ini:

Taugeh boleh menajdi sumber protein yang baik untuk tubuh anda terutama sekali buat vegetarian yang tidak makan makanan berasaskan haiwan. Taugeh juga mengandungi lebih kurang 35 peratus protein untuk tubuh. Selain itu, kelebihan lainnya, taugeh menawarkan protein tanpa tambahan lemak, kolesterol dan kalori seperti sumber protein lain.

Walaupun halus, taugeh mengandungi 100 kali lebih banyak enzim jika dibandingkan dengan sayuran yang tidak dimasak. Enzim ini merupakan protein istimewa yang bisa meningkatkan fungsi organ dalam tubuh.

Sayur ini dikatakan mempunyai kandungan asid folik yang sangat bagus untuk menghasilkan pengeluaran asid amino dan sel darah merah. Bila pengeluaran darah merah menjadi stabil, ia membantu mencegah terjadinya anemia atau kekurangan sel darah merah.

Petua “orang lama” pun ada menyarankan memakan sayur taugeh untuk kesuburan sperma. Taugeh mengandungi vitamin E dan protein yang sangat tinggi. Kalau anda tak suka makan taugeh, ubahlah selera mulai sekarang kalau nak sihat dan subur.

Ia sangat baik untuk meningkatkan kesuburan lelaki atau wanita. Jadi, jika ada pasangan yang telah berkahwin dan masih mencuba untuk mendapatkan zuriat, amalkan memakan sayur taugeh.

Sayur taugeh ini mudah dihadam memandangkan ia mengandungi jumlah enzim yang cukup banyak. Ia juga membantu orang yang memiliki masalah dengan perut kembung atau masalah penghadaman.

Ini mungkin fakta yang paling disukai oleh kebanyakan hijabi di luar sana. Sayur taugeh yang kaya dengan zat dan rendah kalori akan membantu kita menurunkan berat badan sambil memenuhi nutrisi yang diperlukan tubuh.

Di samping itu, ia juga kaya dengan serat dan boleh membuatkan kita rasa lebih kenyang. Semua kebaikan ini membuatkannya sangat sesuai diambil oleh sesiapa yang ingin menurunkan berat badan.


Di Retweet Lebih 17 Ribu, Gadis Ini Dedah MyKad Ada 50 Fungsi & Kongsi Cara Untuk Dapatkan ‘Cash Rebate’

Selalunya orang hanya tahu kad pengenalan atau fungsi MyKad itu untuk seseorang menentu sahkan atau mengetahui identiti diri. Selain kegunannya untuk aplikasi touch and go, MyKad kita juga sebenarnya mempunyai banyak manfaat lain yang ramai tak tahu. Malah ia juga turut berfungsi dalam pelbagai kegunaan terutama untuk membolehkan seseorang itu menerima cash rebate.


Kalau Susah Hati, Stres & Gelisah, Ini Doa-doa Yang Boleh Diamalkan, Lebih Elok Hafal

Musim Perintah Kawalan Pergerakan (PKP) ini tentu ada yang mengalami masalah susah hati, gelisah dan stres. Situasi ini jika tidak ‘dirawat’ pastinya akan memberikan implikasi dalam kehidupan seharian.

Melalui amalan-amalan doa tertentu, hati akan jadi lebih tenang. Dekatkan diri pada Allah. Apabila kita sentiasa ‘dekat’ dengan Allah kita akan rasa lebih positif.

DOA-DOA HILANGKAN STRESS DAN SUSAH HATI

Semakin jauh perjalanan, makin luas pemandangan.
Itu kalau di luar sana, tapi saat ini, perjalanan tidak kemana pun, cuma lama masanya menjadikan kita semakin menyimpan rasa. Ruang society di sempitkan hanya pada ahli kita sahaja. Inilah bahaya bila kita dah jadi macam “kera sumbang” walaupun terpaksa.

Baru sedar, hubungan kita perlukan dua dua – erat dgn keluarga dan masyarakat. Ini lah merangsang pemikiran, emosi dan perasaan lebih seimbang, bersemangat dan bermotivasi meneruskan kelangsungan hidup. Inilah realisasi – hablun minannas.

Inilah hikmah COVID 19, yang kalau kita sedar dan perhatikan kerana kita sedang kehilangan anggota kedua kita (masyarakat).

Ini semua menyedarkan kita bahawa saranan dalam Islam tentang ‘hidup berjemaah’ sangat perlu untuk merungkai penyakit sosial spt murung dan tekanan perasaan.

Walau besar manapun masalah yang membawa pada tekanan perasaan dan susah hati, ianya boleh dihadapi dengan baiknya jika tindak tanduk kita menepati syariat Islam.

Seketika masih dalam tempoh PKP, kekalkanlah untuk terus berdoa. Doa adalah senjata orang Mukmin. Doa memberi kekuatan pd yang lemah, orang tidak percaya jadi kuat keyakinan dan keberaniannya.

Saya kongsikan himpunan doa penenang hati dari Al Quran yang boleh diamalkan. Jom kita share dan cuba ikhtiar untku hafal disepanjang hari PKP yang berbaki.

*DOA HILANGKAN RASA SUSAH HATI, STRESS DAN GELISAH*

Doa 1

اَللّٰهُمَّ اِنِّىْ اَعُوْذُبِكَ مِنْ جَهْدِالْبَلَاءِ وَدَرْكِ الشَّقَاءِ وَسُوْءِ الْقَضَاءِ و شَمَاتَةِ الْاَعْدَاءِ

“Ya Allah, aku berlindung kepada Mu dari menemui penderitaan, dari takdir yang buruk & dari adanya musuh” – Sahih Bukhari

Doa 2

اَللَّهُمَّ اِنِّى اَعُوْذُ بِكَ مِنَ الْهَمِّ وَالْحَزَنِوَاَعُوذُ بِكَ مِنَ الْعَجْزِ وَالْكَسَلِوَاَعُوذُ بِكَ مِنَ الْجُبْنِ وَالْبُخْلِوَاَعُوذُ بِكَ مِنْ غَلَبَةِ الدَّيْنِ وَقَهْرِ الرِّ جَالِ

“Ya Allah, aku berlindung padaMu dari rasa sedih dan gelisah, aku berlindung dari sifat lemah dan malas, dan aku berlindung padamu dari sikap pengecut dan bakhil,Dan aku berlindung padaMu Dari cengkaman hutang Dan penindasan orang.”

In syaa Allah, masih punya masa untuk beramal dan menghafalnya.

Kita semakin menghampiri kemurungan kecil. Perasaan mudah terganggu, keletihan dan hilang tenaga, kadang kadang tak sedar kita cepat marah dan hilang minat dalam aktiviti harian. Semoga doa-doa ini ada manafaat untuk berdepan berlarutnya PKP, sekurang kurangnya dalam masa dua minggu ini lagi.

Selaku Muslim, kita gunalah cara Islam dalam berdepan saat PKP ini. Manusia ini fitrahnya dipengaruhi oleh perasaan, jiwa dan nafsu. Jika unsur-unsur ini diganggu, ia mempengaruhi tingkah laku dan perbuatan. Jadi antara cara terbaik adalah lakukan secara kerohanian.

Teruskan SOLAT, ZIKIR, SELALU DALAM BERWUDUK, SELAWAT. Banyak lagi..

Jangan berhenti berdoa.

Semoga semuanya selamat.
Semua pesanan ini khas utk diri ini yg sering alpa, jika ada yg baik guna lah.. jika tak baik maafkan.. Sekadar perkongsian pagi.

Wallahu’alam

DAPATKAN HIJABISTA E-MAGAZINE DENGAN MEMUAT TURUN APLIKASI EMALL DI GOOGLE PLAY DAN APP STORE.


Gaya Solekan Rihanna Sepantas 10 Minit, Inspirasi Solekan Percutian Hijabi Kaki Travel.

Ketika menjalani norma baharu, hampir anda terlupa dengan alat solek yang tersimpan lama. Kekok untuk berhias? Ya itu mungkin jawapan sesentengah individu yang tak endahkan solekan apabila separuh muka ditutup dengan pelitup muka.

Musim percutian tiba! Tak mungkin gambar kenangan swafoto anda menjadi pucat lesi dek kerana tiada secalit solekan di wajah. Buntu memulakannya? Tak perlu lagi, inspirasi solekan musin percutian dari Rihanna mungkin membangkitkan semula perasaan anda ingin bersolek.

Tutorial ringkas bersama rangkaian produk yang dicadangkan boleh jadi rujukan anda. Muat naik gambar swafoto di laman sosial barulah orang tak kata gambar throwback!

“Pembayang mata adalah paling menyeronokkan, ia mudah saya bermain warna dan mencipta rupa!” – Rihanna

Palet pembayang mata yang didapati dalam saiz mega edisi terhad yang menampilkan 12 warna nude yang direka semula. Palet serba boleh ini membolehkan anda bermain dengan pelbagai penampilan dari halus setiap hari hingga glam yang menonjol untuk semua warna kulit. Bomb Posse dikemas dengan kemasan matte, berkilau dan logam yang dipenuhi dengan warna yang kaya dan tekstur halus.

“Anda tidak akan cukup dengan kilauan diamonds” – Rihanna

Naikkan kilauan anda ke tahap seterusnya dengan Diamond Bomb All-Over Diamond Veil Fenty Beauty, kini tersedia dalam palet hadiah. Diamond Bomb Triple Drip membolehkan anda menikmati tiga warna ‘nude’ Gloss Bomb yang paling digemari, diimaginasikan semula menjadi tiga warna penyerlah universal untuk kemasan serba glitz-tanpa pasir yang kelihatan luar biasa pada semua warna kulit. Palet trio ini dilengkapi dengan kilauan 3D untuk wajah, mata, dan badan anda yang dilapisi kristal dan mempunyai serbuk unik seperti jeli yang, sejuk pada sentuhan dan meleleh ke kulit.

“Ini untuk anda yang menyukai Gloss Bomb dan mahukan penampilan seksi dan bibir penuh. Ia sangat licin dengan kilauan rupa basah yang luar biasa. Saya memakai ini sahaja dan juga dengan lipstik atau pelapik bibir. Anda pasti merasakan sensasi yang tidak dapat mencukupi. ” – Rihanna

Tingkatkan kehangatan dengan tiga warna baharu pencerah bibir bebas kilauan yang digemari dan hibrid gebu yang memberikan bibir yang mungil serta-merta. Gloss Bomb Heat memberi bibir sedikit warna (tidak berkilau) ditambah sensasi lembut dan pemanasan yang lembut sehingga bibir terasa lembut dan kelihatan cantik. Plump Job Complex yang inovatif mengandungi campuran bahan termasuk minyak akar halia dan ekstrak buah capsicum. Keadaan shea butter yang kaya sementara penampilan bersinar basah memaksimumkan jumlah yang dapat dilihat.

Nikmati eyeliner cair tahan air ini dalam naungan coklat satin, In Big Truffle. Hujung lentur Flyliner yang inovatif dan bentuk segitiga yang mudah dicengkam menawarkan lapisan tanpa had yang tahan lama, memberikan semua yang anda mahukan dalam pelapik. Menyampaikan intensiti warna yang tajam dari cairan ditambah dengan gel yang melekat, Flyliner mengenai drama pembukaan mata, mengurangkan tekanan. Tidak perlu menyeret, melangkau atau menjejaki semula langkah anda. Rihanna bahkan menyempurnakan titik ketepatan Flyliner dengan mempertimbangkan semua bentuk mata, dengan hujung yang lebih panjang dan fleksibel yang direka untuk fleksibiliti maksimum untuk membuat garis halus, gerakan tebal dan semua yang ada di antaranya.

Bulan ini, Hijabista menghasilkan Majalah Hijabista Edisi Jawi menampilkan Nur Fazura sebagai penghias wajah hadapan. Menariknya, dengan setiap pembelian para pembeli akan menerima dua helai tudung istimewa.


Cantik Cara Lufya, Tolak ‘Jarum Susuk’ & Pilih Rawatan Akupuntur Untuk Wajah Kekal Muda Serta Lebih Berseri

Setiap wanita memang begitu menjaga kecantikan dan penampilan diri. Lebih-lebih lagi jika diri mereka termasuk dalam kalangan selebriti atau ‘public figure’ yang mana kelibat mereka sering menjadi perhatian. Ada pelbagai cara untuk cantik dan terpulang pada cita rasa masing-masing. Bagi Lufya, dia tidak perlukan suntikan vitamin C, botox tau menggunakan bahan terlarang, sebaliknya selesa melakukan rawatan akupuntur untuk muka dan juga badan. Dalam posting terbarunya di laman instagram sedang menunjukkan dia menjalani rawatan akupuntur di bahagian muka dengan kelihatan jarum dicucuk di bahagian tertentu pada wajahnya.

Sekali pandang memang mengerikan tetapi menurut Lufya itu ‘bukan jarum susuk’ kerana dia tidak berminat dengan benda-benda khurafat sedemikian. Menurutnya sudah dua tahun dia mengamalkan rawatan akupuntur ini untuk nampak lebih muda. Dia juga sebelumnya sering mengalami masalah bersin/sinus yang teruk dan sekarang sudah banyak perubahannya.

Lufya ini jarang sekali mengalami bersin terutama sekali pada waktu pagi. Malah melalui rawatan akupuntur di muka dan kepala itu juga menjadikan kulitnya semakin tegang, lebam pada bahagian mata beransur pulih, kulit juga jarang timbul jerawat dan masalah migraine yang dialami juga hilang. Bukan itu sahaja rawatan ini juga turut dapat menaikkan seri wajah. Dan Lufya kini dalam proses menjalani rawatan sama untuk mengecilkan perut, peha dan kawasan tertentu.

Lufya turut memberitahu ketika di awal perkahwinan dia sering datang berurut untuk mendapatkan zuriat dan alhamdulillah dengan izin Allah, akhirnya beberapa bulan selepas berurut dia disahkan mengandung. Dia juga percaya rawatan akupuntur yang dilakukannya kerana dibuat bersama wanita Islam yang mahir dalam bab berkenaan. Selain harganya berpatutan, layanan yang diberikan di pusat rawatan ini juga sangat mesra serta ikhlas dalam merawat setiap pesakit mereka.


Raih Gelaran Dr Falsafah Kali Kedua, Oki Setiana Dewi Pertimbangkan Tawaran Pensyarah Universiti

Siapa yang pernah menonton filem islamik ‘Ketika Cinta Bertasbih’ yang popular selepas filem ayat-ayat cinta pasti kenal dengan heroin utama Anna Althafunnisa yang dilakonkan oleh Oki Setiana Dewi.

Baru-baru ini, hijabi manis bertudung litup itu telah berjaya menamatkan pengajian pada peringkat Doktor Falsafah (Phd) dan mendapat gelaran Doktor dari Institut Perguruan Tinggi Ilmu Al-Quran Jakarta pada 1 November lalu.

Ini merupakan gelar doktor kedua bagi Oki setelah menghabiskan masa menjalani pengajian di Universiti Islam Negeri Syarif Hidayatullah, Jakarta dalam jurusan Pengkajian Islam Konsentrasi Komunikasi dan Dakwah pada tahun 2020.

‘Tuah ayam nampak di kaki, tuah manusia siapa yang tahu’ itulah perumpamaan yang sesuai untuk menggambarkan rezeki yang dikecapi oleh Oki, apabila beliau terus ditawarkan jawatan pensyarah Universiti di kampus sama sebaik sahaja menamatkan pengajian.

Malah, Oki bersetuju untuk mempertimbangkan tawaran berkenaan, kerana menurutnya, lagi banyak kita memberi ilmu (mengajar) kepada orang lain, maka lebih banyak ilmu yang akan diperolehinya nanti.

Selain itu, Oki berkata menjadi tenaga pengajar di Universiti memang menjadi impian yang sudah lama diidamkannya.

“Sebenarnya untuk jadi Pensyarah itu sudah difikirkan sejak beberapa tahun yang lalu. Karena, saya sangat suka belajar. Tapi kerana sibuk dengan jadual yang padat, akhirnya terpaksa menangguhkan niat itu,” kata Oki Setiana Dewi.

Kakak kepada pempengaruh Youtube, Ria Ricis itu mendedahkan bahawa dia sangat suka menimba ilmu. Oleh sebab itu, dia memilih untuk terus menuntut ilmu meskipun sudah berumah tangga.

“Saya fikir, kerana saya orang yang cintakan ilmu dan saya suka belajar, saya suka dengan kampus, saya suka bertemu dengan guru-guru dan masih ada banyak ilmu yang saya tak tahu, dan hanya mengetahuinya setelah menuntut ilmu,” jelas Oki Setiana Dewi.


Usia Baru 11 Tahun, Tapi Sentuhan Magis Budak Ini Setanding Jurusolek Pro. Look Dihasilkan Sangat WOW!

Walaupun baru berusia 11 tahun tetapi keupayaannya menyolek wajah sendiri hingga meyerupai gadis dewasa sangat menakjubkan. Solekan kemas yang dibuat pada wajahnya sendiri menjadi tular di media sosial.

Dikatakan belajar mekap melalui youtube, Iris cukup mahir membuat solekan pelbgai look barbie, rock, bollywood, mata hijau dan juga glitter.

Sekali pandang bila melihat teknik solekan yang dimuat turut di laman sosial facebook miliknya ini juga seakan gaya sentuhan jurusolek profesional.

Dalam salah satu postingnya adik Iris ada memberitahu balik dari sekolah dia memang cukup teruja apabila ibunya memberitahu ada barang solekan yang baru sampai dan tidak sabar mahu menggunakannya untuk membuat tutorial mekap secara live.

Mempunyai follower di laman sosial facebook 45 ribu dan tidak mustahil pengikutnya akan bertambah dari masa ke semasa dek kerana cerita viral ini.

Iris juga turut ingat apa yang dipesan oleh ibunya yang memberitahu dia masih budak lagi dan baru berusia 11 tahun. Ibunya memberi nasihat agar dia berhati-hati di media sosial, mencari kawan dan bukannya lawan.

Selain itu ibunya juga menyuruh dia bersyukur apabila dipuji dan tidak melenting apabila ditegur dan sentiasa memperbaiki diri dari masa ke semasa.

Apa pun Hijabista doakan kejayaan adik Iris untuk bergelar jurusolek profesional bila sampai masanya nanti dan paling penting kekal berhijab serta tidak melupakan pelajaran.

Ayuh kita lihat hasil solekannya dan anda juga terasa seperti mahu mendapat sentuhan magis dari tangan si kecil ini bukan?


Hijabi Yang Baru Mula Berhijab, Wajib Tahu 4 Tip Memilih Gaya Hijab Sesuai Bentuk Wajah

Seiring dengan perkembangan fesyen, tren hijab juga ikut berkembang. Pelbagai jenama, warna, bahan, hingga gaya penggunaannya pun turut menjadi pilihan bagi para hijabi.

Selain corak dan bahan, salah satu perkara yang biasanya dipertimbangkan hijabi ketika memilih gaya hijab adalah kesesuaiannya dengan bentuk wajah. Jika tidak sesuai, hijab boleh membuat wajah anda kelihatan tidak proporsional. Contohnya memiliki wajah bulat akan terlihat semakin chubby jika tidak memilih gaya hijab yang tepat.

Oleh itu, panduan ringkas ini untuk hijabi yang baru berjinak-jinak memakai hijab tak perlu runsing dan kalut. Pastikan anda ikuti tip ini di mana panduan khas memilih gaya hijab mengikut bentuk wajah anda.

Bentuk wajah oval yang paling mudah untuk memilih gaya hijab. Sebenarnya hijabi boleh menggunakan hijab dengan pelbagai macam gaya. Namun salah satu yang paling sesuai adalah gaya hijab shawl panjang.

Gaya hijab menggunakan shawl panjang yang sedang tren ketika ini adalah menggunakannya tanpa dililit ke atas kepala. Tetapi tinggal diberi peniti di bahagian leher lalu sisi kanan dan kiri yang menjuntai disilangkan ke leher.

Bagi yang memiliki dahi lebar, hijabi boleh memanfaatkan ruang dahi dengan penggunaan inner yang betul sebelum memakai pashmina untuk memberikan ilusi sehingga dahi nampak lebih kecil.

CADANGAN HIJAB:

Printed hijab dari DefinitelyHANA, rekaan rona lembut bermotifkan floral menyerlahkan keayuan si pemakai. Untuk memberi representasi keanggunan dan gaya elegan, setiap pemilihan warna pastel dan paduan ilustrasi bunga sesuai untuk hijabi tidak kira golongan umur kerana DefinitelyHANA menawarkan harga mampu milik. Menariknya anda yang mempunyai bentuk wajah ini sesuai mengayakan hijab yang bercorak mahupun polos.

Memiliki wajah bulat bererti sisi wajah anda di bagian atas dan bawah atau dahi dan dagu memiliki bentuk yang hampir sama.

Gaya yang paling sesuai untuk wajah bulat adalah hijab digayakan dengan sedikit longgar. Trik yang satu ini akan membingkai wajah anda dengan sempurna. Hijabi boleh melipat sedikit hijab di bagian dagu untuk menonjolkan tulang pipi.

Jika tak ingin mengenakan shawl, Anda juga boleh menggunakan hijab segi empat atau bawal dan melakukan lipatan yang sama pada bagian tulang pipi di kanan dan kiri. Supaya wajah tak kelihatan chubby, yang perlu anda hindari penggunaan inner yang terlalu ke depan hingga menutupi dahi dan cukup kenakan hingga batas garis rambut.

CADANGAN HIJAB:

Bentuk wajah bulat anda harus perhatikan jenis fabrik yang digunakan. Elakkan fabrik lycra yang melekap di pipi. Jenis kain ini akan menampakkan bentuk muka anda kelihatan cubby. Sebaiknya anda pilih fabrik yang mudah dibentuk seperti pleated scarve. Koleksi SLPLEATS dari jenama sheralee.my ini memang sesuai denan pemula, hijab yang tak perlu gosok dan mempunyai himpunan warna yang menarik dan selamat untuk digayakan. Jadi anda tak perlu risau muka nampak cubby lagi

Wajah petak memiliki bentuk rahang yang tajam dan simetri. Ketika mengenakan hijab, anda harus membuat tampilan rahang menjadi sedikit lebih halus.

Hampir sama dengan bentuk wajah oval, Anda juga boleh mengenakan hijab dengan pelbagai gaya dan model. Anda mengenakan shawl ataupun bawal. Cara mengenakannya cukup mudah, letakkan hijab di atas kepala dengan satu sisi pashmina lebih panjang. Sisipkan peniti di bawah dagu, kemudian bawa sisi yang panjang ke atas kepala dan sematkan jarum peniti agar lebih rapi.

CADANGAN HIJAB:

Anda cukup bertuah mengayakan apa juga bentuk hijab, tambahkan seri lagi dengan memilih hijab yang bercorak seperti jenama caramelfashionscarves yang mewah dengan koleksi bercorak. Gayakan dengan berani dengan ikatan gaya tudung bawal mahupun shawl.

Wajah berbentuk hati umumnya memiliki bentuk lebar di bagian tulang pipi lalu meruncing di bagian dagu seperti bentuk diamond. Wajah anda memiliki banyak struktur, usahakan untuk mengenakan hijab yang tidak menutupi seluruh wajah. Gaya hijab yang paling sesuai untuk bentuk wajah ini adalah segera pakai (instant).

CADANGAN HIJAB:

Edisi terhad JIMMYSCARVES’ Love Jimmy 3.0 3.0 adalah koleksi khas yang dilancarkan oleh jenama homegrown yang menampilkan cetakan bunga dalam enam warna berbeza. Diperbuat daripada fabrik premium seperti Sakura Chiffon dan Korean Chiffon, selendangnya ringan dan mengalir tetapi cukup legap untuk memastikan pemakainya ditutup dengan betul.


‘Miss Trivago’ Kongsi Tip Mengubah Almari Pakaian Dari ‘Freehair’ Kepada Gaya Bertudung Untuk Kekal Istiqomah

Miss Trivago atau nama sebenarnya Dahlia Shazwan Mohd Amin 32, yang terkenal dengan iklan komersial trivago cukup sinonim dengannya. Suaranya melalui iklan berkenaan ternyata memberikan kesan kepada orang ramai tidak kira orang dewasa mahupun kanak-kanak.

Menjadi perhatian warganet Dalia Shazwan berhijab, penampilan yang cukup ayu dan manis. Walau bagaimanapun, apa yang menjadi perhatian tentangnya pada Mac lalu apabila dia mengambil keputusan untuk berhijab dimana dia pernah memberitahu ia disebabkan dirinya merasakan itu merupakan petunjuk diberikan Allah SWT.

Terbaru satu posting Dahlia Shazwan ada berkongsikan caranya pula untuk mengubah almari pakaiannya daripada ‘freehair’ kepada gaya bertudung. Melalui muat turun di satu post instagram miliknya ramai yang memuji penampilan barunya.

Tidak mudah untuk membuat penghijrahan, menjenguk kelaman YouTube miliknya pula, dia bersama suami turut berkongsikan saat-saat diawal penghijrahannya. Dalam pada masa yang sama, dia dilihat cuba untuk terus istiqomah dengan menukar pakaiannya dalam almari bagi mengelak daripada memakai pakaiannya yang sebelum ini.

Dahlia Shazwan juga memberikan beberapa tips yang dilakukan olehnya dalam menukar cara-cara pemakaiannya yang menutup aurat dan sesuai dengan penampilannya terkini. Perkongsian Dahlia ini ternyata terbaik untuk hijabi yang baru berhijab untuk kekal istiqomah.


Panduan Untuk Wanita Jaga Kesihatan Luaran & Dalaman Ikut Cara Rasulullah SAW

Diberi nikmat kesihatan adalah salah satu kurniaan terbesar dari Allah SWT buat hamba-hambaNya di atas muka bumi ini. Rasulullah S.A.W bersabda: “Kejarlah lima perkara sebelum datangnya lima perkara. Masa muda sebelum tua, masa sihat sebelum sakit, masa kaya sebelum miskin, masa lapang sebelum sibuk dan masa hidup sebelum tiba kematian.”

Dengan memiliki tubuh badan yang sihat kita dapat menjalani kehidupan dengan aman sentosa, dapat melakukan kerja-kerja harian dengan lancar dan tersusun. Selain itu dengan kesihatan yang baik juga kita dapat melakukan ibadah kepada Allah dengan sempurna.

Menyedari betapa tingginya nilai kesihatan ini, maka menjadi kewajipan kita sebagai umat Islam untuk menjaga ‘amanah’ ini dengan sebaik mungkin kerana ia berhubung rapat dengan keharmonian dan kehidupan manusia.

Dalam satu hadis Rasulullah bersabda: Kenikmatan pertama yang perlu dipertanggungjawabkan oleh hamba Allah pada hari akhirat adalah pertanyaan, ‘Bukahkah Kami menyihatkan tubuh kamu dan Kami hilangkan dahaga kamu dengan air yang dingin?’

Rasulullah menyambung: “Tidak seorang pun diizinkan bergerak daripada kedudukannya pada hari akhirat sehingga dia menjawab bagaimana dia menghabiskan hidupnya, bagaimana dia menggunakan pengetahuannya, dari mana dia memperoleh dan ke mana dia belanjakan hartanya dan bagaimana dia memanfaatkan kesihatannya.” (HR at-Tirmidzi)

SIHAT CARA RASULULLAH
Kesihatan boleh dikategorikan kepada dua bahagian iaitu kesihatan secara jasmani (luaran) dan kesihatan secara rohani (dalaman). Justeru, kesihatan tubuh badan secara luaran dan dalaman merupakan komponen penting dalam mendapatkan kesihatan yang optimum agar kekal aktif, fit dan bersemangat untuk mendepani hari-hari mendatang.

Hakikatnya bagaimana Islam memandang dari sudut kesihatan terutamanya golongan wanita dan apakah panduan yang boleh disarankan kepada wanita dalam menjaga kesihatan mengikut ajaran Islam yang sebenarnya?

Berikut dikongsikan beberapa panduan untuk wanita menjaga kesihatan secara luaran dan dalaman mengikut cara Rasulullah S.A.W.

1. BANGUN AWAL SEBELUM SUBUH

Rasulullah menganjurkan kita untuk bangun awal iaitu sebelum masuknya waktu solat Subuh bagi melaksanakan amal ibadah yang mana antara lainnya mendapat limpahan pahala dan kesegaran tubuh badan serta memperkuatkan akal fikiran.

2. TIDAK MAKAN BERLEBIHAN

Jangan bersikap berlebihan dalam makanan kerana ia merupakan perbuatan yang tidak dianjurkan dalam syarak. Allah SWT berfirman yang bermaksud: :Makan dan minumlah, tetapi jangan berlebihan. Sungguh Allah tidak menyukai orang yang berlebih-lebihan.” (Al-A’raf: 31)

Rasulullah sendiri mengajak umatnya agar tidak berlebihan dalam makan dan minum. Baginda menyarankan untuk makan dan minum dalam kuantiti yang sedikit, cukup beberapa suapan dengan kadar dapat menegakkan tulang belakangnya. Hal ini seperti yang dijelaskan dalam hadis:

“Memadai untuk anak Adam itu beberapa suapan makanan bagi menegakkan tulang belakangnya (bagi menahan kelaparan dan untuk berdiri beribadat). Namun jika itu tidak dapat dipertahankan, maka hendaklah bahagikan perut kepada tiga bahagian. Sepertiga perutnya diisi untuk makanan, sepertiga untuk minuman dan sepertiga lagi untuk bernafas.” (HR Ahmad dan Tirmizi)

3. SENTIASA MENJAGA KEBERSIHAN

Rasulullah sentiasa menjaga kebersihan diri. Setiap hari Khamis dan Jumaar baginda akan merapikan rambut, memotong kuku dan memakai wangi-wangian.
“Mandi pada hari Jumaat adalah sangat dituntut bagi setiap orang dewasa. Demikian pula menggosok gigi dan memakai harum-haruman.” (HR Muslim)

4. BERJALAN KAKI

Rasulullah gemar berjalan kaki untuk ke masjid, pasar dan mengunjungi rumah para sahabatnya. Apabila berjalan kaki, badan akan berpeluh, bulu roma terbuka dan peredaran darah akan berjalan lancar. Ini penting kerana apabila badan mengeluarkan peluh, tahap stamina kita berada di posisi yang baik. Justeru perbanyakkan aktiviti berjalan kaki atau bersenam mengikut kemampuan dan keupayaan masing-masing.

5. BUKAN PEMARAH

Rasulullah menyarankan kita agar jangan marah kerana perbuatan itu tidak disukai Allah. Betapa penting sikap ‘bukan pemarah’ sampaikan baginda nasihatkan sebanyak tiga kali. Ini menunjukkan bahawa kekuatan seorang Muslim bukan terletak pada jasad semata-mata sebaliknya pada kesihatan jiwa.

Terapi terbaik merawat perasaan amarah seperti mana yang dianjurkan oleh Nabi dalam sabdanya: “Marah itu berasal daripada Syaitan. Sementara Syaitan diciptakan daripada api dan api hanya dapat dipadamkan dengan air. Oleh itu, jika di antara kamu ada yang marah, maka segeralh berwuduk.

“Apabila ada di antara kamu yang marah dalam keadaan berdiri, maka duduklah. Sekiranya kemarahan itu belum juga reda, maka berbaringlah.” (HR Ahmad bin Hanbal)

6. POSITIF

Sentiasa bersikap positif kerana dengan memiliki keperibadian sebegini akan memberikan kesan emosional terhadap kelapangan jiwa selain perlu banyakkan sabar, istiqomah, berusaha bersungguh-sungguh dan berserah diri kepada Allah.

7. PEMAAF

Pemaaf adalah sifat yang sangat dituntut dalam Islam bagi memperoleh ketenangan hati dan jiwa. Dengan memaafkan orang lain membebaskan diri kita daripada dihantui rasa dendam. Apabila sudah hilang rasa marah pada seseorang, otak dan minda kita juga akan lebih ‘bebas’ dan sihat.

Sesungguhnya penjagaan kesihatan luaran dan dalaman itu sangat dititikberatkan kerana selain dapat mendidik jiwa, ia juga menjadikan kita insan yang lebih berakhlak mulia. Tentunya ‘perhubungan’ yang terjalin bukan setakat menjaga keharmonian dengan Allah tetapi juga dengan masyarakat sekeliling.

KESIMPULAN

Islam menyarankan umatnya sentiasa menjaga tubuh badan serta mengamalkan cara hidup yang sihat. Kehidupan yang sihat adalah satu amanah dalam menjaga hubungan manusia dengan Allah SWT, seperti mana yang terdapat dalam mutiara kata ‘Akal yang sihat berada pada tubuh badan yang sihat’. Ia selaras dengan tujuan Islam mendidik umatnya supaya sentiasa memelihara agama, akal dan jiwa.


Murah & Hanya Guna Produk Farmasi, Wanita Ini Dedah Cara Dapat Kulit Halus Lagi Flawless!

Siapa je yang tak mahu kelihatan cantikkan? Lumrah seorang wanita pasti mahu sentiasa tampil cantik dan jelita. Namun, ada yang merasakan mereka perlu berbelanja dengan banyak untuk dapatkan kulit wajah yang flawless.

so ni kulit sis sekarang..gmbr ni tiada sebarang edit,kalau zoom boleh nmpk jelas tahi lalat dgn kedut2 bawah mata tu sbb tak cukup tido bulan puasa,haha..kalau nk ckp psl jrwt,biasa kalau dtg bulan mmg akan naik seketul dua,tp percayalah sis ckp ni,xde org yg muka dia langsung xpernah tmbuh pimple..dan jgn gelakkan muka org yg tgh breakout,sbb kite tak tau bila hari kita,mana tau Allah nk uji..utk mereka yg tgh ada masalah kulit tu,korang boleh try tips berikut..let’s start!

Tips : cuci muka 2x sehari,waktu pagi lepas bgun tidur n malam sebelum masuk tidur..utk kulit normal boleh guna air suam,lebih cpt serap ke dlm kulit muka..utk kulit berminyak pula kena cuci guna air suhu bilik,xboleh guna air suam tau,skin korang akan jd lebih cpt brminyak..smbil cuci tu urut2 sikit muka,usap menghala ke atas,tu tips awet muda..pernah jumpa sorang aunty,dia ckgu umur 50++ tp muka dia satu kedutan pun takde..dia ckp mmg dr muda dia amalkan cuci muka mcm tu,jgn sesekali lurut muka ke bwh kalau xnk kulit berkedut..lps dh siap cuci tu,jgn lap muka guna tuala atau apa2 sekalipun,biarkan muka kering sendiri,dduk lah depan kipas ke aircond ke kalau nk cepat kering

*Cuci muka penting utk refresh muka dan hilangkan kotoran yg lekat pd wajah,barulah kulit boleh bernafas..kalau xbersih,liang roma akan trsumbat dan halang pertumbuhan sel2 kulit baru seterusnya mengundang kpd pembentukan pigmentasi,hahaha,dh mcm ayat kamus pun ada ?pointya kalau cuci muka pun malas,balik kerja terus tidur,tak disiplin mcm sis suatu ketika dahulu,berangan jelah nk flawless,hihi,ok,next..

Tips : Lepas dh cuci muka td,ambil kapas,tuang toner kt kapas,usap pd muka..pastu jgn tinggal gitu je,picit2 muka guna jari supaya toner tu absorb betul2 dlm kulit..tnggu lebih kurang 2-3mnit kalau nk apply apa2 kt muka lepas pakai toner

*Toner wajib ada utk balance kn balik pH level kulit kita..toner lah yg menutup semula liang roma terbuka waktu kita cuci muka tadi ☺☺

Tips : pilih serum yg sesuai dgn masalah kulit kita..pakai serum lepas pakai toner tadi,kalau siang sis cuci muka+toner+serum n then baru makeup,malam repeat step yg sama cleanser+toner+serum pastu tidur..kena konsisten ye syg2,buat hr2,baru dpt result yg positif..serum ni kira mcm penggnti krim siang n malam sbb sis xboleh pakai krim,nt oily teruk dan naik pimple..dulu 1st time try ni sbb ada sorang kakak tu muka dia mcm kulit telur even tak makeup sklipun,dia xguna apa2 skincare tau,serum ni je..cara apply letak sikit kt tapak tgn,sapu dan ratakan ke seluruh wajah,buat urutan muka perlahan2 smpai serum meresap ke dalam kulit

*Serum penting utk merawat kulit kita yg semakin kurang kolagen seiring dgn peningkatan usia..serum menjadikan kulit muka lebih halus dan lembut..biasanya mua akan apply serum sebelum makeup org utk dpt effect makeup lebih flawless,utk makeup thn lama pulak korang boleh try sapu ais kt muka bfore makeup ?

Tips : masker ni pakai seminggu sekali dah ok..kalau rajin set lah hari,contoh ambil hr Isnin&Khamis..isnn scrub,khmis masker..so setiap mnggu hr khmis tu tkr2 lah,mnggu ni yogurt,mnggu depan madu pulak..yogurt tu terus apply gitu je lepas cuci muka,biarkan 15mnit dan bilas,nk campur sikit yogurt dgn soda bikarbonat pun boleh..selalu berangan kalau ada suami kt rmh,apa yg kite sapu kt muka kite sapu sekali kt muka dia,hahahah,ok,maaf lari topik,jom sambung..
Tomato tu pulak sis tonyoh setiap malam kt muka sebelum tidur time dtg bulan,hehe,kalau hr biasa nk jadikan masker,sis campur dgn madu,biarkan 15mnt dan cuci..kalau nk apply just madu sahaja atas kulit pun boleh..sis ada kazen muka dia breakout,dia rawat pakai madu je,hr2 dia sapu madu kt muka smpai sekarang dh gebu gebas dah..

*Kandungan dlm yogurt mampu mencerahkan kulit dan memudarkan parut..madu tu pula ada 1001 khasiat,antaranya termasuklah menghilangkan jerawat dan menghaluskan kulit..keistimewaan tomato pula dpt mengatasi kulit berminyak,melembut dan glowing kan wajah..masker ni umpama treatment utk kulit,sme juga mcm rambut,kenapa kita kena buat treatment?sbb taknak rmbut rosak,so mcm tu jugalah dgn kulit muka kita ye tuan puan ?

*Jgn risau,kulit takkan jd kasar,lgipun bedak ni just sapu kt sebahagian area je,bukannya satu muka ☺

Tips : Kalau tmbuh jrwt jgn picit,risiko tinggi jrwat akan merebak..kecuali jrwt tu dah smpai stage3,di mana bila kita picit sikit je gunung berapi tu akan meletus dgn jayanya,itu boleh diusik sbb dia takkan tinggalkan parut yg kronik..tp kalau baru nk tmbuh,gatal nk picit juga,proses baikpulih skin akan jd lebih lama,jrwt tu akan tinggalkan kesan hitam yg makan mnggu baru nk hilang n lebih teruk boleh tinggalkan lubang pada muka..sme juga dgn blckhead kt hidung,tlglah jgn picit hr2,nt terkopek2 kulit kt area tu,I’ve been there ?

*Sis guna ni before cuci muka balik kerja sebelum tidur,kalau time pagi2 nk cuci muka tu tak usah ler,hahaha..cara dia ambil kapas,tuang sikit pstu usap kt muka,maka akan keluarlah segala kotoran,minyak dan makeup tertanggal kt kapas tu..makeup remover kena ada sbb cuci muka sahaja mmg tak cukup bersih,kalau tak percaya boleh buat testimoni,cuci muka mcm biasa,pastu ambil wet tissue n try lap sikit kt muka,mesti ada lagi kesan minyak dan lain2..so kena buang dlu kotoran kt wajah guna makeup remover,baru guna cleanser k

Sekian utk perkongsian kali ni,semoga bermanfaat utk semua..xperlu habis beribu2 utk dapatkan kulit yg bersih..jgn lupa minum air kosong at least 1hari 2Liter utk kulit yg sihat dan cantik,mana tau semua sempat flawless sebelum raya,hihi,gudluck gais!